Guide: Spis dig gennem brogede Brooklyn - Euroman\nGuide: Spis og drik dig gennem brogede Brooklyn\nLigesom i så mange andre storbyer er New Yorks eminente madscene et stærkt trækplaster for besøgende fra hele verden. Og New York er meget mere end Manhattan. Lader man sig forføre af Brooklyns innovative og brogede madscene, er man garanteret en kulinarisk rejse, der byder på lidt af hvert.\n16. apr. 2018 Gastro\nMed de stigende ejendomspriser på Manhattan begyndte flere og flere newyorkere nogle år tilbage at rykke over på den anden side af Brooklyn og Williamsburg Bridge; de unge, studerende, og senere businessmænd og advokater med dybe lommer, der så potentialet i de rummelige, lyse loftslokaler i de industrielle ejendomme. Den urbane gentrificering i New York har gjort, at det i dag er ligeså dyrt at bo i Williamsburg, Brooklyn, som det er at bo mange steder på Manhattan.\nI Brooklyn bor der i dag ca. 2,5 millioner mennesker, hvilket i sig selv svarer til en storby på størrelse med Chicago (fun fact: faktisk var Brooklyn en selvstændig by indtil 1898). En så stor bydel rummer blandt andet et hav af madoplevelser og madtrends, der løbende former den kulinariske scene, der lokalt er hyldet for albuerum og plads til innovation.\nDet er en oplevelse at tage L-toget en hverdagsmorgen mod Manhattan; her får man virkelig et indblik i bydelens mange forskellige beboere: karrierefolk, misfits, skæggede fyre med skateboards under armen, kunstnere, hipstere, businessfolk og folk af en række forskellige nationaliteter og kulturer.\nOg ligeså alsidig er Brooklyns madscene, som man generelt kan sige byder på noget for enhver – for dem, der ikke spiser kød eller produkter fra dyr, for dem, der gerne mæsker sig i XXL-mængder af samme, akkompagneret med fedtede og kalorierige side dishes, og for dem, der bare elsker en god avocadomad og en latte. Hele spektret med alle dets overraskende yderligheder er repræsenteret i Brooklyn og Williamsburg især.\nWilliamsburg er Brooklyns epicenter for både mad, kaffe, kulturelle oplevelser og indslag. Her finder man en så interessant koncentration af (mad)oplevelser, at man næsten kan udelukke Manhattan som destination under ens besøg i New York (men det gør man selvfølgelig ikke, for Manhattan kan også noget). Williamsburg er nok kendt i hele verden – og ofte refereret til – som hipsternes oprindelsessted. Og hvis man slår sig ned på et af kvarterets kaffebarer og giver sig til at betragte de forbipasserende, forstår man godt hvorfor.\nWilliamsburg fremstår på en og samme tid som værende en anelse prætentiøs og arrogant, men også nuanceret og mangfoldig, rå og ubarmhjertig. Williamsburg er med andre ord New Yorks Vesterbro, krydret med lidt Nørrebro og en sjat Nordvest.\nMens der i Williamsburg på tidspunkter kan være lige så mange mennesker som downtown Manhattan, er der generelt noget over Brooklyn, som de, der residerer i bydelen, vil kunne bekræfte: tempoet er et ganske andet. Der er en anden ro i gaderne og på caféerne, end der er på evigt travle Manhattan.\nMen lad os se nærmere på en række af de adresser, der er værd at spise og eller drikke sig igennem på en kulinarisk rejse gennem Brooklyn, primært Williamsburg: langs og mellem gaderne Bedford Avenue, Driggs Avenue og Wythe Avenue, hvor nogle af bydelens bedste madoplevelser venter.\nBARER I BROOKLYN\nEn ganske unik vinbar og restaurant er The Four Horsemen, der er ejet af forsangeren James Murphy fra LCD Soundsystem. Her kommer chefkok Fredrik fra Aska i ny og næ – og formodentligt også en række andre madhoveder og trendsættere. Skandinaviskinspireret interiør med enkle møbler og naturtræ præger de pæne omgivelser i det intime barlokale, og så kan man desuden nyde et måltid mad til sin vin.\nBrooklyn-kvarteret Cobble Hill huser vinbaren June, der er en af byens få vinbarer, der fokuserer 100 % på naturvin. Af samme grund er June også en af Brooklyns ret så populære vinbarer. Vinen er primært hentet fra Europa med et overvejende flertal af franske vine på menuen, og maden smager bestemt heller ikke ringe. Prøv for eksempel de grønne bønner med colatura di alici, grana-ost og tomat.\nCocktails på fad? Tjo, hvorfor egentlig ikke … Yours Sincerely har i hvert fald succes med konceptet, hvor de serverer craft cocktails, lavet i store portioner og tappet fra 20 fadhaner i baren. Prøv en Pineapple Express (Yours Sincerelys fortolkning af en Pina Colada) med Denizen rom, økologisk ananasjuice, kokoscreme, vanilje-kokossirup og lime eller en Chain Reaction (Aperol Spritz) med Cocchi Americano.\nSPECIALKAFFE A LA BROOKLYN\nGenerelt ser man i Brooklyn mange store industrielle lokaler med højt til loftet; nogle mere minimalistisk og moderne indrettede end andre. Hos Blue Bottle i Berry Street blev jeg mødt af en specialkaffebar så anderledes fra den gængse – typisk meget mindre – specialkaffebar, at jeg kom tilbage igen under mit besøg i the big apple for at nyde de æstetiske omgivelser – og sublime kaffe, ikke mindst.\nKaffebaren er beliggende i stueetagen af en industriel bygning fra 30’erne med hvidmalede murstensvægge og højt til loftet, rå betongulve og en rundet bar beklædt i birk. Lokalet kunne sagtens huse en eksklusiv tøjforretning eller conceptstore og er egentlig ret skandinavisk inspireret i den strømlinede, minimalistiske indretning med sorthvide møbler og lyst træ.\nIngen overflødige elementer eller kunst har fundet vej til væggene, og det klæder helt sikkert lokalet. Fra de indbyggede reoler i forbindelse med baren kan man vælge sine egne kaffebønner til at købe med hjem – og kaffeudstyr, hvis det lige er det, man står og mangler for at kunne brygge en god kop derhjemme.\nIkke mange kafferisterier i New York rister deres bønner lyst, som det er tendensen i europæiske storbyer, men byens kaffekultur udvikler sig dog mere og mere i den retning. Blue Bottle blev født i begyndelsen af 2000 som reaktion og modsvar til overristede kaffebønner og kommerciel kaffe.\nEjeren James Freeman svor, da han startede Blue Bottle, at han ville sælge kaffe, der var ristet inden for de sidste 48 timer og ikke mere. Præcisionen og dedikationen kan smages, og Blue Bottle rangerer højt på den uofficielle liste over New Yorks bedste kaffeadresser.\n76 N. 4th Street, Store A\nEn anden kaffebar, der især er oplagt at gæste, hvis man ønsker at sidde og arbejde fra sin laptop, er Toby’s Estate Coffee lige om hjørnet fra Bedford Avenue subway-stoppet, der er indrettet til formålet. Her har specialkaffekæden hjemme med risteri, kaffeskole og café i en forhenværende lagerbygning.\nKaffebaren er til trods for de industrielle rammer hyggeligt indrettet med lune træmøbler, sofaer langs den reolbeklædte væg, der er dekoreret med antikke objekter, bøger, gammelt værktøj, og selvfølgelig kaffe, kaffekopper og kaffeudstyr. Her sidder freelancere såvel som studerende på deres laptops dagen lang side om side med almindelige, kaffeglade gæster.\nIsær æggerullen med bacon stegt i espresso hitter hos Toby’s, men prøv også en ganske almindelig doughnut fra Doughnut Plant eller andet sødt fra Balthazar Bakery eller Danny’s Macaroons.\nSelve risteriet fokuserer ligesom Blue Bottle på kvaliteten af råvaren og det håndværksmæssige bag hele processen, der ligger til grund for den gode kop kaffe.\nCOMFORT FOOD OG BEDSTE BRUNCH\nI en række vestlige byer er det blevet en tendens blandt hippe spisesteder at servere morgenmad dagen lang for tømmermændsramte såvel som ganske almindelige morgenmadsentusiaster og lattearts-instagrammere, og i Brooklyn er Egg stedet, hvor man på weekendmorgener skal forberede sig på at vente på bord.\nOg det gør man gerne, for maden er comfort food i verdensklasse. Hvad end man er til cheddar omelet og hashbrowns, økologiske kærnemælkspandekager eller hjemmelavet granola, er adressen et af de bedre bud på Brooklyns vidtspændende brunch- og morgenmadsscene.\nÆggene indhentes fra fritgående høns, og mange af ingredienserne kommer fra ejer George Welds gård nord for New York.\nIngen mestrer comfort food bedre end Israel, og det vidner Café Mogador om. Café Mogadors cuisine er præget af det marokkansk-jødiske med mellemøstlige retter og mezze-specialiteter som falafel, baba ganoush, hummus, couscous, og en suveræn morgenmad/brunchmenu bestående af mere klassiske brunchretter. På en grå og kedelig søndag eftermiddag længes jeg efter den sublime baba ganoush og de sprøde falafler, jeg havde glæden af at mæske mig i på min seneste rejse til New York.\nIsær på weekendformiddage er Café Mogador en populær destination, så kom hellere en anden dag på ugen. Fredage, lørdage og søndage er det ikke muligt at reservere bord, men det er det alle ugens øvrige dage.\nEn anden værdig brunchadresse er Rye, der kan være lidt svær at spotte, hvis man ikke som jeg gik målrettet efter stedet. Den gemmer sig i en mindre befærdet blok, og udefra ser den ikke ud af forfærdeligt meget.\nIndeni ser alting dog helt anderledes ud. Ligesom så mange tilsvarende spisesteder i Brooklyn har Rye hjemme i en gammel fabriksbygning med loftsfliser i tin, mørke, rustikke træmøbler og en smuk mahognibar i centrum af rummet. Med dæmpet belysning og en generelt lun og behagelig indretning føler man sig straks tilpas i det relativt store restaurantlokale.\nPrøv en three egg omelet med spinat, cheddar og karamelliserede løg serveret med salat, ristet toast og kartoffelpandekage, og und dig selv de himmelske doughnuts med cremet flødeskumsdip. Der er en verden til forskel fra disse og Dunkin’ Donuts, der er at finde på næsten hvert et gadehjørne.\nRye serverer kun brunch i weekenderne, men de øvrige dage kan man også roligt lægge vejen forbi og i øvrigt nyde en cocktail til maden – for Rye er gode til det der med cocktails.\nOg når nu vi er inde på comfort food, må avokadoen siges at være en af genrens favoritter. Er man villig til at bruge 40 minutters transporttid hver vej, er Avocaderia et besøg værd. Avocaderia ligger helt nede ved Greenwood, under Park Slope, men hvis verdens første avocadobar ikke lyder som noget, man rejser dét længere for, så ved jeg ikke hvad.\nRestauranten åbnede for lidt under et år siden, i april 2017, og det er et italiensk team, der står bag: Fætrene Francesco Brachetti og Alberto Gramigni, hvor sidstnævnte er chefkok, og deres ven Alessandro Biggi, der sammen med Francesco står for forretningsdelen.\nHypen spredte sig over hele verden, på sociale medier og diverse sites, da Avocaderia åbnede, og billeder af avocadoburgere og avocadotoast prydede vores alles Instagram feeds.\nStedet lever såmænd også op til forventningerne, og maden både smager og ser lækker ud. Det eneste, man egentlig ærgrer sig over, er beliggenheden, og jeg håber bestemt, at Avocaderia har åbnet endnu en adresse – mere centralt i Brooklyn, vel at mærke – næste gang, jeg besøger byen.\nI et roligt hjørne af Williamsburg ligger kombineret café, bageri og espressobar Butler, hvor Michelin-bageren Ryan Butler, der tidligere stod i bageriet hos Piora i West Village, hersker. Og det er sjældent, at man falder over en café i den kaliber.\nHer, i skyggen af Williamsburg bridge, kan man mæske sig i cheese rolls, breakfast empanadas eller sødt bagværk og i noget så elegante omgivelser; med parisiske caféborde og -stole, læderbetrukne bænke langs væggene og planter i stribevis på hængehylden herover. Stilen er gennemført afslappet fransk bistro i industrielle omgivelser.\nKaffe kan man selvfølgelig også indtage sammen med sit bagværk – i lyserøde papkopper, hvis det er to-go.\n95 S 5th St\nJORD TIL BORD OG SKANDINAVISK STJERNESTØV\nLeder man efter en af de lidt større – og stjernebestøvede – madoplevelser, kan man også sagtens se mod Brooklyn og Williamsburg. Blandt andet hos Aska, der ligger lige nedenunder Williamsburg Bridge, hvor svenske Fredrik Berselius er chefkok – og hvor en af Brooklyns måske mest sublime madoplevelser venter.\nFredrik beskriver sit køkken som mad, der afspejler New York, Brooklyn og Nordamerika inspireret af de råvarer, der er at finde i det nordøstlige USA – og som i øvrigt minder meget om naturen og råvarerne der, hvor han selv er vokset op i Sverige. Restaurantens filosofi har i særdeleshed også rødder i den nordiske tilgang til madlavning og i de nordiske smagsprofiler.\nHer møder Skandinavien virkelig New York. Den 38-årige – og tidligere model – Fredrik er blevet refereret til som New Yorks chikkeste kok, og Aska modtog, efter kun at have været åben i fire måneder, to stjerner i Michelin-guiden.\n– Jeg er virkelig glad for vores placering her i Brooklyn. De fleste interessante restaurantåbninger sker her. Området opfordrer til originalitet og innovation i modsætning til Manhattan, hvor madscenen er mere kommerciel. Jeg føler, vi er et sted, der tillader os at gro og udvikle os.\nDa jeg spørger Fredrik, hvilken oplevelse han ønsker at dele med sine gæster hos Aska, forklarer han:\n– Vi vil jo først og fremmest have, at maden skal smage dejligt, og dernæst ønsker vi at skabe en mindeværdig, interessant og provokerende oplevelse. Mange gæster oplever smage og ingredienser, de ikke kendte til eller havde smagt før, og derfor bliver deres måltid hos Aska en rejse.\nRestauranten rummer 10 borde og er kun åben om aftenen. Lokalet er mørkt og elegant nedtonet med borde let belyst af blide spots og med åbent køkken ikke mindst. En ikke mindre end 19-retters kulinarisk rejse koster 250$ (ca. 1.570 kr.) og en 10-retters koster 150$ (ca. 950 kr.).\nI Brooklyn falder man generelt hurtigt over den samme tendens hos mange restauranter, som vi kender hjemmefra: lokale råvarer, fokus på bæredygtighed og et ønske om i madlavningen at reflektere omgivelserne.\nOm den voksende bæredygtige trend fortæller Fredrik:\n– Brooklyn deler helt klart meget af den samme filosofi som det nynordiske køkken. Flere og flere restauranter tænker meget over, hvor de henter deres ingredienser fra og forsøger at skabe stærke lokale netværk med landmænd og leverandører.\nI et lidt andet område af Brooklyn, nemlig Prospect Heights, der ligger ved den store Prospect Park, Brooklyn Museum og Brooklyns botaniske have, ligger en restaurant, hvor jord-til-bord-filosofien efterleves på bedste vis.\nTilknyttet restauranten Olmsted er nemlig en have med diverse urter og grøntsager: radiser, asparges, gulerødder, bær mm. Og som gæst på restauranten kan man for et mindre beløb få lov til at grave en urte eller plante op og tage med hjem, som minde om restaurantoplevelsen. Der, hvor man har gravet sin urte eller plante op, skal man plante et nyt frø. Men udover at grave grønt op fra haven, kommer man selvfølgelig først og fremmest for at nyde et måltid i topklasse. Og det er man garanteret på Greg Baxtroms fantastiske spisested.\nGreg har arbejdet på en række anerkendte restauranter og åbnede først i 2016 Olmsted. Med respekt for naturen og landbruget er menuen på Olmsted sæsonbestemt og ingrediensdikteret med mange af ingredienserne i maden hentet ind fra baghaven.\nOlmsted huser op til 50 gæster, og det er en god idé at reservere i god tid, da det kan være en udfordring at få bord, hvis ikke man vil spise i baren. Retterne er sat til beskedne priser; de fleste under 20$ (125 kr.), selvom hele konceptet og oplevelsen i langt højere grad er af den kaliber, man de fleste andre steder ville betale for i dyre domme.\nOlmsted er navngivet efter arkitekt Frederick Law Olmsted, der står bag naboparken Prospect Park, og man kan passende gå en tur i de naturskønne omgivelser, før man sætter sig til bords på Olmsted\nEt par blokke fra Bedford-stoppet ligger By Chloe mellem et supermarked og en cykelforretning. Uden at gå på kompromis med smag og konsistens laver By Chloe vegansk fastfood: plantebaserede, næringsrige måltider med positiv effekt på krop og miljø, så man går derfra med god samvittighed. Og uden at være den sædvanlige fancy, dyre og clean-eating fokuserede restaurant.\nCo-founder Samantha startede By Chloe i 2015, og siden har konceptet vokset sig til en kæde med flere adresser i New York, L.A. og Boston. I det nye år planlægger By Chloe desuden at udvide med restauranter i bl.a. London.\nKlientellet hos By Chloe er langt mere varieret, end jeg havde forestillet mig. Slanke, fit kvinder kommer i tights med yogamåtte under armen, men også fuldvoksne, halvstore, amerikanske mænd lægger vejen forbi.\nOg maden er bestemt heller ikke bare sund og bæredygtig; den er yderst velsmagende og byder på overraskelser i form af eksempelvis plantebacon, lavet på shiitake, der blandt andet serveres på den veganske Mac n’ Cheese, som i øvrigt var mit første møde med den ultimative – og ærkeamerikanske – comfort food. Et rigtig fint første møde.\nEn ’classic’ burger med bøf af tempeh, linser, chia og valnødder toppet med løg, pickles og rødbedeketchup koster 9,95$ (ca. 62 kr.) og en Mac ’n Cheese med cashew-ostesauce koster 5,95$ eller 8,95$ afhængigt af størrelse.\n171 North 3rd,\nI 2008 åbnede en af New Yorks mest roste og højtelskede madinstitutioner, Roberta’s, i Brooklyns svar på Nordvest, Bushwick. Siden er pizzeriaet blevet et internationalt brand med pizzaer i frysediskene hos supermarkedskæderne. Da jeg snakker med lokale Bushwick-beboere, ytrer de deres skuffelse over, hvor arrogant betjeningen ofte er på den ellers så hædrede adresse, og hvor overvurderet, de egentlig synes, stedet er. Og så må man jo se på, hvad området ellers har at byde på.\nMit første besøg på Motorino var på deres East Village-adresse, hvor jeg, i selskab af to venner, fik fornøjelsen af at spise mit livs bedste pizza. Mozzarellaen var frisk, saucen lavet på san marzano-tomater, og vi sad mundlamme under hele seancen, fordi det simpelthen var forkert at ødelægge et så sublimt måltid mad med snak. Den samme oplevelse ventede mig hos Motorino i Williamsburg, for Motorino laver konsekvent gode pizzaer – i stenovn selvfølgelig.\nBRUG BROOKLYN TIL ANDET END MAD OG DRIKKE\nKryds Brooklyn- eller Williamsburg Bridge\nHængebroen Brooklyn Bridge var den første bro over East River og stod færdigopført i slutningen af 1883. I dag krydser mange – både lokale og i særdeleshed også turister – broen dagligt til fods og på cykel. Alternativt kan man krydse Williamsburg Bridge, hvor knap så mange turister går. Ved sin åbning i 1903 var den verdens længste hængebro. Mellem kørebanerne og under gangstien kører J-, M- og Z-togene, som man passende kan tage retur, hvis man altså ikke bliver hængende på Manhattan – eller krydser den anden vej til fods.\nBrooklyns botaniske have\nVed Prospect Park ligger Brooklyns botaniske have, der rummer mere end 18.000 planter fra alverdens lande, inklusive de flotte, rosa kirsebærtræer, bonsai-træer og for madentusiaster et urbant haveareal og urtehave med frugttræer, bær, grøntsager og velduftende urter.\nBrooklyn huser også sit eget kunstmuseum, Brooklyn Museum, et af New York og USA’s største museer, der indeholder en samling af halvanden mio. værker, der spænder over samtidskunst, gamle egyptiske objekter, feministisk kunst og meget mere.\nLÆS MERE: Guide: De 11 bedste restauranter i Marrakech\nLÆS MERE: Her er otte myter om champagne\nLÆS MERE: Kinas efterspørgsel på luksus-skinker kan give mangelsituation i Spanien


Nyt projekt om "nøjsomme løsninger" til Danmarks fattige\nDer er meget klare tegn på, at en stor gruppe danskere vil være væsentligt hårdere økonomisk udfordret i de kommende år. Der vil være et stigende behov for at udvikle nøjsomme løsninger, som opfylder forbrugernes behov og som er til betale.\nDer vil være et stigende behov for at udvikle nøjsomme løsninger, som opfylder forbrugernes behov på en anstændig og tilfredsstillende måde, og som er til betale. Økonomisk trængte forbrugere vil fravælge overflødige funktioner og unødvendig kvalitet. Udfordringen er at udvikle løsninger, der er væsentligt billigere, men som ikke giver en ringere oplevelse på de områder, der betyder noget for brugeren.\nDanske virksomheder henvender sig traditionelt til den øverste del af markedet. Danske produkter er typisk af høj kvalitet og med et stort indhold af viden og udvikling. Det er en stolt tradition, men som den globale økonomi ser ud, er det også i stigende grad problematisk, hvis danske virksomheder ikke er vant til at skabe løsninger, som er relevante for den nederste del af markedet.\nDet stiller danske virksomheder svagere herhjemme og i andre vestlige markeder, men, nok så alvorligt, betyder det også, at danske virksomheder har svært ved at tilbyde løsninger, der svarer til behovene og budgettet hos de hundreder af millioner mennesker, som netop nu stiger op i den nye middelklasse i Kina, Indien, Brasilien og andre ”emerging markets”. Det er denne globale middelklasse, der i dag udgør den største og hastigste voksende del af verdensøkonomien.\nFor danske industri kan nøjsomme løsninger være en mulighed for at forny deres relevans på verdensmarkedet – men det kræver, at vi lærer at tænke i nye baner.\nUniverse Fonden har gennem en årrække undersøgt, hvordan selskaber i Kina og Indien udvikler produkter, og det er oplagt, at de asiatiske metoder kan være en inspiration for danske virksomheder, der vil udvikle mere nøjsomme løsninger.\nSamtidig er der tydeligvis store muligheder for at skabe mere værdi for færre penge ved at være langt mere konsekvent i brugen af digital teknologi, sociale netværker, inddragelse af brugere, integration af produkter og tjenester osv.\nDanske virksomheder kan næppe konkurrere alene på priserne på de enkelte produkter, men firmaer som IKEA, Ryan Air, Swatch og Netto har vist, at også vestlige firmaer kan levere fuld funktionalitet til lave priser ved at kombinere mange former for innovation – fra forenkling, fokus på det nødvendigste, nye forretingsmodeller, samarbejde på tværs af mange virksomheder og inddragelse af kunderne i at skabe værdi.\nKort sagt; Der er brug for at tænke i hele systemer, og ikke blot enkeltstående produkter, for at kunne tilbyde mere for mindre.\nFor danske virksomheder kan der ligge et nyt, globalt marked i at udvikle nøjsomme løsninger, der kombinerer mulighederne i det digitale netværkssamfund med det skarpe fokus på at reducere omkostninger og unødvendige elementer, som udviklingslandenes virksomheder af nødvendighed har lært sig.\nMed støtte fra Karl Petersen og Hustrus Industrifond, er Universe Fonden netop gået i gang med en undersøgelse, der skal kortlægge metoder og muligheder for at danske virksomheder fremover kan tilbyde nøjsomme løsninger. Undersøgelserne sker i samarbejde med DTU’s institut for Design og innovation, og i nær dialog med en stribe danske virksomheder, der ønsker at udvikle nøjsomme løsninger i praksis.\nProjektet har i første omgang særligt fokus på, hvordan der kan udvikles nøjsomme løsninger til den store gruppe af økonomiske trængte ældre.\nNøjsomme løsninger er:\nRettet mod den lave ende af markedet\nTjenester og systemer snarere end enkeltstående produkter\nTilfredsstillende nytte og oplevelse til langt lavere pris\nFokuseret på nytte – ”need to have” snarere end ”nice to have”\n”Bottom of the Pyramid”-innovation – rettet mod vestlige markeder\nLave priser ved hjælp af højteknologi og digitale netværker\nKontakt: Projektleder Peter Hesseldahl, projektleder, Universe Fonden, 4010 7889 / phd@universefonden.dk\nOm Universe Fonden\nUniverse Fonden er en internationalt orienteret forsknings- og udviklingsenhed, der blev etableret i 2006 som en almennyttig fond. Fondens formål er at fremme ny viden om læring og innovation. Universe Fonden udvikler og driver selv projekter, der finansieres med donationer fra øvrige fonde, virksomheder og offentlige institutioner. Det er et grundvilkår i Universe Fondens projekter, at de skal være nyttige for samfundet, og at den viden, der skabes i projekterne, gøres tilgængelig for alle.\nProjektets website www.frugalsolutions.dk


Trådløst Bluetooth-headset fra Doro\nDoro hs1008 er i form og farvevalg designet, så det giver brugeren mulighed for at have det hængende rundt om halsen som et slags "teknisk halssmykke", og dermed ikke tiltrækker sig samme opmærksomhed som et traditionelt Bluetooth-headset, der er fastklisteret til øret på brugeren.\n– Jeg tror især, at Doro hs1008 vil appellere til de kvindelige brugere, fordi det har en form for smykkelignende udstråling, der gør det mere naturligt at bære på arbejde eller i fritiden. Dertil kommer, at man selvfølgelig bevarer den fleksibilitet, der er forbundet med at bruge et trådløst headset, siger Laust Andrés, country manager for Doro i Danmark.\nLaust Andrés peger også på, at Doro hs1008 er det perfekte bluetooth-headset til folk, der bruger briller. Ved traditionelle bluetooth-headsets "slås" brillestangen og headsettet nemlig ofte om den samme plads omkring øret, hvilket kan virke generende. Det slipper man for med Doro hs1008.\nDoro’s nye trådløse hs1008 Bluetooth-headset kan købes, der hvor man traditionelt køber elektronik – dvs. i diverse radio- og tv-forretninger. Den vejledende udsalgspris er 699 kr.\nTekniske specifikationer Doro hs1008:\nLav vægt (35 g)\nKort opladningstid (2 timer)\n72 timers standby\n3 timers samtaletid\nRækkevidde op til 15 meter


Magnus Cort nu på højde med Ivan Basso | CyclingWorld.dk\n4. august 2016 7. september 2020 CyclingWorld\nMed sin sejr på anden etape af årets Post Nord Danmark Rundt er danske Magnus Cort nu på højde med italienske Ivan Basso på listen over, hvem der har vundet flest etapesejre i Danmarks største etapeløb. Cort og Basso er noteret for at være hurtigst på fire etaper. Årets etapesejr var desuden den første sejr til Magnus Cort efter skiftet til det australske Orica team. Desuden blev det altså til en samlede andenplads i årets løb for Magnus Cort.\nCort vandt sin første etape i det danske cykelløb meget overraskende på 1. etape i 2013. Her blev kørt fra Silkeborg til Varde, og det lykkedes for den daværende Cult-rytter at bevare et udbrud og vinde foran Nikola Aistrup og Lars Bak. Siden vandt Cort, mere planlagt, 4. etape, der havde mål på den hårde Asnæs Indelukke-stigning. I 2014 vandt Magnus Cort 1. etape kørte fra Hobro til Mariager, hvor Cort var hurtigst blandt omkring 50 ryttere, der kom samlet til målstregen.\nIvan Basso vandt sine fire etape i 2005, hvor han var helt suveræn i løbet og både vandt enkeltstarten og de tre første landevejsetaper.\nMest vindende er Matti Breschel med hele ni etapesejre, hvor de to seneste kom i 2015. Danske Jesper Skibby og italienske Nicola Minali er hver noteret for fem sejre på etaper i det store danske etapeløb. Skibby er eneste rytter, der har vundet både i det gamle Bikuben Danmark Rundt og i den nye æra, der blev indledt i 1995.\nHusk at du forsat kan købe bogen, Historien om Post Danmark Rundt, til blot kr. 200,- her.\n← Sejr til Par nr. 7 i Aarhus\nDBC skal være værter for tre store cykelevents i Ballerup Super Arena →\nSejr til Mads Østergaard i Fredericia


Axolight Muse flerfarvet hængelampe, 80 cm | Lampegiganten.dk\nAxolight Muse flerfarvet hængelampe, 80 cm\nPris: 9.414,00 kr\nSpecial Price 8.452,00 kr\nDu sparer 962,00 kr (10%)\nbaldakinens Ø 21,6 cm, højde 3 cm\nLamperne fra serien "Muse" udstråler lethed og livsglæde\nTakket være det graciøse metalnet, der er betrukket med et elastisk og vaskbart stof, udstråler lamperne fra serien "Muse" en vis lethed, der smitter af på rumfølelsen. Pendlens "Muse" flerfarvede betræk bringer desuden kulør og livsglæde ind i hjemmet.\nVirksomheden Axo Light blev grundlagt i 1996 i Venedig og designer samt fremstiller indendørs belysning af høj kvalitet, hvor den italienske lidenskab for design kombineres med et stærkt internationalt fokus. Inspireret af den venetianske tradition for glasproduktion har Axo Light udviklet flere avancerede metoder til forarbejdning af diverse materialer – om det så er krystal, bambus, keramik, metal, tekstiler eller kunststof. De forskellige materialer muliggør et bredt produktspektrum, hvor der kan findes lamper, som vil passe både til den moderne og den traditionelle indretningsstil og både til de private samt de offentlige omgivelser. Axo Light har sans for detaljen og forstår at skabe lampeikoner, der skiller sig ud ved deres fremragende håndværk.\nAxolight Muse bordlampe i hvid, 33 cm høj\nAxolight Muse hvid hængelampe, 80 cm\nSpecial Price 6.065,00 kr\nAxolight Muse hvid hængelampe, 25 cm\nPris: 2.812,00 kr\nSpecial Price 2.205,00 kr\nAxolight Muse væglampe i hvid\nPris: 4.521,00 kr


Yogaretreat Sri Lanka - Yogarejser med dansk yogalærer i 2021 ✅\n12 dages yogarejse med dansk yogalærer og dansk rejseleder\n12 dage med farverig tropisk kultur, skønne sandstrande, yoga, dansk rejseleder og dansk yogalærer\nVores retrætested, Talalla Retreat, ligger på sydkysten af hovedøen, ca. 60 km øst for Galle. Retrætet ligger helt ud til vandet med privat strand, og både Sea View suiterne og de eventyrlige Bamboo huts ligger så tæt på vandet, at man kan ligge på sit værelse og høre havets brusen.\nRetrætet har fire overdækkede yogaområder, en stor udendørs restaurant, hvor der serveres morgen- og aftensmad samt frokost og snacks i løbet af dagen. Der er desuden et surfcenter, der udlejer surfingudstyr og arrangerer surfing for begyndere og øvede.\nEt land, der er nemt at rejse i\nDet første man lægger mærke til, når man ankommer til Sri Lanka, er at landets største lufthavn i virkeligheden ikke er ret stor. Den er meget overskuelig, og man mødes med venlighed overalt. Der er ikke en masse aggressive taxa- og tursælgere, som man kender det fra andre steder i Sydøstasien.\nMed den nye ekspresvej kommer man hurtig ud af Colombo, og det næste man lægger mærke til er, at landet overordnet set er pænt og rent. En af vores gæster, der har rejst både i Indien og Sri Lanka, ynder at kalde Sri Lanka for 'Lille Indien - bare renere og pænere'.\nMan mærker tydeligt, at man er i et lille land, og det føles rart. Befolkningen er meget ligetil og umystiske - og meget venlige. Man møder gæstfriheden alle vegne, og den virker både ærlig, nysgerrig og ægte.\nSelvstyre og kolonihistorie\nSri Lanka ligger sydøst for Indien og består af en hovedø, hvor hovedstaden Colombo og Talalla Retreat ligger, samt en række småøer.\nLandet (det daværende Ceylon) har været under europæisk indflydelse siden 1500-tallet og var en britisk koloni fra briternes besættelse i 1796 og helt frem til 1948, hvor man fik selvstændighed i form af selvstyrerettigheder.\nEfter selvstyrereformerne forblev landet dog en del af Commonwealth, og den britiske flåde var da også fortsat tilstede i Ceylon helt frem til midten af 1950’erne.\nFørst i 1972 trådte Ceylon ud af Commonwealth, og blev i den forbindelse en selvstændig republik. Ved samme lejlighed skiftede landet navn til Sri Lanka.\nSri Lanka har 8 steder på UNESCO’s Verdensarvsliste, bl.a. den historiske handelsby Galle, som vi besøger under opholdet.\nJeg kan på det varmeste anbefale Sri Lanka og Talalla Retreat til alle, der drømmer om at opleve et smukt og autentisk sted med varme året rundt, eksotiske sandstrande og en meget gæstfri lokalbefolkning.\nDerfor vil du elske denne rejse\nDu skal ikke tænke på noget af det praktiske, men blot nyde at der er en rejseleder med til at tage sig af det praktiske.\nVi flyver med verdens bedste flyselskab\nVi flyver med Qatar Airways, som er kåret til verdens bedste flyselskab. Alle måltider og alle drikkevarer ombord er inkluderet.\nSkøn yoga for begyndere og lettere øvede\nDer er inkluderet 14 sessioner med vores egen danske yogalærer, som er med på rejsen.\nMorgen- og aftensmaden er inkluderet i prisen. Om aftenen arrangeres der fællesspisning, for dem der har lyst.\nDagstemperaturen om vinteren er 26-28 grader. Det er helt perfekt både til yoga og vandreture.\nUdflugt til Galle og Koggala Turtle Farm\nVi har inkluderet en skøn udflugt hvor vi besøger den historiske by Galle og et bevaringsprojekt for havskildpadder.\nProgram for yogarejsen til Sri Lanka\nOmbord serveres en 3-retters økonomiklassemenu med gratis drikkevarer og en valgfri varm hovedret. Efter ca. seks timers flyvning til Doha, er der et kort flyskift. Her er god tid til at komme på toilettet, handle lidt taxfree eller sidde i en af de mange små kroge og få sig en kop kaffe. Herefter går turen videre i yderligere ca. 4 t. 50 min. til Colombo.\nVi flyver med Qatar Airways til Sri Lankas hovedstad Colombo. Selskabet er kåret til verdens bedste i 2019 af Skytrax. (Foto: supertravelme.com)\nAnkomst til Sri Lanka, velkomstmøde og havevandring\nVi ankommer til Colombo fra Doha om morgenen. Her samler rejselederen gruppen, og vi går samlet igennem immigrationsområdet, hvor der skal udfyldes et indrejsekort. Ved paskontrollen fremvises udskrift af gyldigt ETA sammen med gyldigt pas. ETA (Electronic Travel Authorization) skal ansøges online på http://www.eta.gov.lk/slvisa/ senest 24 timer før afrejse fra Danmark.\nNår vi har fået udleveret vores kufferter, kører vi direkte til Talalla Retreat i privat minibus. Køretiden er ca. fire timer.\nEfter ankomsten til retrætet får vi serveret lidt friskt at drikke, inden vi bliver indkvarteret i vores værelser. Suiterne er først klar fra kl. 15, men retrætet vil gøre deres bedste, for at vi kan få vores suiter allerede ved ankomst, hvis vi ankommer tidligere end kl. 15.\nFørst på eftermiddagen er der arrangeret et kort velkomstmøde efterfulgt af en rundvisning på retrætet. Rundvisningen slutter på stranden, hvor der er mulighed for at få en eftermiddagsdukkert.\nAftensmaden serveres fra kl. 19.00-22.00. Klokken 19.00 er der hver aften arrangeret fællesspisning for gruppen ved langbord. Hvis man hellere vil spise alene, sætter man sig bare ved et andet bord.\nRetrætet består af en stor tropisk have beliggende ud til den skønneste badestrand. Alle værelser ligger i små individuelle huse nøje placeret i haven.\nMorgenyoga, landsbyvandring og introduktion til mindfulness og Yin yoga\nNår vi har vækket kroppen med en omgang yoga, er det tid til at få et nærende måltid. Der serveres morgenmad fra kl. 07.30-10.00. Morgenmaden består af en stor buffet med continental og amerikansk morgenmad. Må vi i den forbindelse reklamere lidt for stedets hjemmelavede passionsfrugtmarmelade: Den er himmelsk!\nBuffeten indeholder bl.a. hjemmebagt brød, pandekager, hjemmelavet marmelade, frisk frugt, salat, yoghurt, tørrede frugter, gryn, spejlæg, vand, kaffe og et fint udvalg af te.\nMidt på dagen er der mulighed for at tage med rejselederen rundt i lokalområdet, og ellers skal vi dase lidt rundt, mærke den skønne brise, bade, nyde en lille ting i baren måske, få læst en god bog, og bare være, se, føle og sanse den smukke natur med al dens skønne marineliv.\nDen yoga, vi dyrker på retrætet, er hatha og yin. Der er fokus på åndedræt og kropsbevidsthed, og øvelserne tilpasses den enkeltes niveau, så alle får mest muligt ud af sessionerne. På den måde er opholdet både for begyndere og lettere øvede med interesse for yoga, og samtidig giver det mulighed for at rejse sammen, selvom du og din rejseven eller -veninde ikke er på samme niveau.\nI introduktionen til mindfulness kan du lære mere om begreberne og baggrunden for mindfulness. Her kan du bl.a. få et indblik i, hvordan du kan bruge mindfulness i din egen hverdag. Vi har en tendens til at lade tankerne flyve og mentalt hele tiden være et skridt foran, hvor vi fokuserer på det næste, vi skal nå, eller dvæler ved fortiden. Mindfulness beskriver en bevidst tilstedeværelse, hvor du er nærværende i det, du gør her og nu. Det kan f.eks. være så simpelt som at øve sig i at være bevidst tilstede, både med dine tanker og følelser, når du børster tænder, laver mad eller kører bil. Det handler om at være tilstede i det, der sker lige nu samt at få skabt mere nærvær og mindre tankemylder.\nMorgenyoga og udflugt til Uda Walawe National Park\nEfter morgenmaden og dagens morgenyoga er der arrangeret en tilkøbstur til Uda Walawe National Park.\nUda Walawe er hjemsted for nogle af landets største flokke af elefanter. Parken ligger ca. 80 km fra retrætet, så vi kommer ud på lidt af en køretur. Undervejs kører vi igennem en masse små landsbyer, hvor vi bl.a. stopper ved en af dem for at holde pause.\nUda Walawe National Park strækker sig over ca. 30.000 hektarer med græs, jungle og tropisk marskland. Der er næsten altid garanti for at se elefanter her.\nDer er også et utal af forskellige fuglearter og sågar råvildt, krokodiller og - hvis vi er heldige - leoparder. Parken huser en 'elefantvuggestue', som vi besøger. Her kan vi se de små babyelefanter spise og bade. Fantastisk!\nVi er tilbage på retrætet først på aftenen. Aftensmaden serveres som altid kl. 19.00 ved langbord, for dem der har lyst.\nTuren til Uda Walawe er tilkøb og koster kr. 675,- pr. person. Prisen inkluderer dansk rejseleder, srilankansk lokalguide, frokost, park ranger, bustransport i privat minivan, safari jeep, parkgebyrer og EU-ansvarsforsikring. Varighed ca. 7 timer. Vi garanterer gennemførelse af udflugten ved tilmelding hjemmefra.\nHviledag med Hatha og Yin yoga - og BBQ på stranden\nMorgenkaffe og morgenbuffet er, som det plejer, efter den tidlige morgenyoga.\nDagen er tænkt som en hviledag med mulighed for restitution og afslapning. Derfor er der ingen aktiviteter planlagt før om eftermiddagen, så vi anbefaler at bruge dagen på at nyde omgivelserne på og omkring retrætet eller gå en tur hen til landsbyen.\nMan kan også tage en tuk-tuk fra retrætet til handels- og surferbyen Matara. Den ligger ca. 30 minutters kørsel fra, hvor vi bor. En tuk-tuk koster ca. kr. 30,- hver vej og har plads til 2-3 personer.\nYogarummet og mindfulnessværkstedet er åbent, hvis man har lyst til selv at lave lidt yoga, eller hvis man har brug for at låne en bog, et puslespil eller nogle refleksionskort. (Bemærk venligst at yogarummet kan være forhåndsreserveret af andre gæster.)\nHar du brug for en dag med selvforkælelse, har retrætet et spa-område, hvor man kan bestille forskellige behandlinger og massage.\nOm aftenen dyrker vi blid yin yoga, inden der serveres aftensmad på stranden til lyden af bølgerne, hvor retrætet har arrangeret BBQ specielt for os.\nHval- og delfinsafari - og eftermiddagsyoga\nFor dem, der har lyst, har vi arrangeret en tilkøbstur til Mirissa, hvor vi skal på hval- og delfinsafari på Det Indiske Ocean. Vi starter dagen tidligt med en kort køretur på ca. 50 minutter til havnebyen Merissa. Her mødes vi med besætningen fra 'Raja and The Wales' inden vi stævner ud i morgensolen.\nFarvandet syd for Merissa er fyldt med delfiner og hvaler, og forhåbentlig får vi de smukke væsener at se på nært hold. Vi er tilbage på retrætet hen på eftermiddagen.\nDagen rundes af med yin yoga inden aftensmaden, der som altid serveres ved langbord, for dem der har lyst.\nTuren til Merissa er tilkøb og koster kr. 825,- pr. person. Prisen inkluderer dansk rejseleder, srilankansk lokalguide, morgensnack, frokost, bustransport i privat minivan, sejlads med 'Raja And The Wales' og EU-ansvarsforsikring. Varighed ca. 7 timer. Vi garanterer gennemførelse af udflugten ved tilmelding hjemmefra.\nDagen er tænkt som en fordybelsesdag. Derfor er der ingen aktivitet før om eftermiddagen, og vi anbefaler, at du bruger dagen til at reflektere over dit ophold, og hvad det har givet dig at tage med hjem. Har du f.eks. lyst til at integrere nogle af yogaøvelserne eller afspændingsmetoderne i din dagligdag, kan det være en god ide at få skrevet nogle noter til dig selv, mens det endnu er frisk i hukommelsen. På den måde kan du bedre holde fast i den gode følelse omkring dine nye og givende tiltag.\nYogarummet og mindfulnessværkstedet er åbent, hvis du har lyst til selv at lave lidt yoga, eller hvis du har brug for at låne en bog, et puslespil eller nogle refleksionskort. (Bemærk venligst at yogarummet kan være forhåndsreserveret af andre gæster.)\nHar du brug for en dag med selvforkælelse, er spa-området åben for massage.\nOm eftermiddagen dyrker vi blid yin yoga inden fællesspisningen.\nDAGENS TIP: Måske er det i dag, du skal prøve kun at gøre det, som du har brug for. Virkelig mærke efter og være bevidst om, at det man har lyst til, ikke altid er det samme, som det man har brug for.\nMorgenyoga og udflugt til Yala National Park\nVi starter dagen med hatha yoga efterfulgt af morgenmad.\nEfter morgenmaden er der arrangeret en tilkøbstur til Yala National Park. Yala National Park er en af Sri Lankas største naturseværdigheder og landets næststørste nationalpark (97.900 hektar). Egentlig består parken af fem sektioner, men det er kun de to, der er åben for publikum.\nYala National Park er den mest besøgte nationalpark i Sri Lanka og grænser op til Det Indiske Ocean. Parken består af fem blokke, hvoraf to nu er åbne for offentligheden og også tilstødende parker.\nParken er kendt for sit rige dyreliv og sine mange bevaringsprojekter for den srilankanske elefant, den srilankanske leopard og en række sjældne vandfugle.\nTuren til Yala National Park er tilkøb og koster kr. 675,- pr. person. Prisen inkluderer dansk rejseleder, srilankansk lokalguide, frokost, park ranger, bustransport i privat minivan, safari jeep, parkgebyrer og EU-ansvarsforsikring. Varighed ca. 7 timer. Vi garanterer gennemførelse af udflugten ved tilmelding hjemmefra.\nYoga og udflugt til den historiske by Galle, samt Koggala Turtle Farm\nEfter morgenmaden har vi arrangeret en udflugt til den historiske by Galle, hvis gamle bydel er på UNESCO's verdensarvsliste (Udtales 'Gorl' eller 'Gaulle' som i 'Charles de Gaulle'. Det kommer lidt an på hvem man taler med).\nHer er der tid til at gå rundt på egen hånd, spise frokost, shoppe lidt og se det berømte Galle Fort.\nEfter Galle kører vi videre til Koggala Beach, hvor vi besøger et bevaringsprojekt for havskildpadder. Her får vi mulighed for at følge det kæmpe arbejde, som de mange medarbejdere og frivillige gør for at beskytte bestanden. Vi får også mulighed for selv at prøve at sætte nogle babyhavskildpadder ud.\nFor dem der hellere vil blive på retrætet og slappe af, er mindfulnessværkstedet er åbent, hvis du har brug for at låne en bog, et puslespil eller nogle refleksionskort. (Bemærk venligst at yogarummet kan være forhåndsreserveret af andre gæster).\nMindfulnessværkstedet er åbent, hvis man har brug for at låne remedier (malergrej, bøger etc.). Ellers lægger vi op til, at dagen bruges til bare at være uden at skulle noget.\nDagen er din. Grib den <3\nAfrejsedag med morgenyoga\nEfter morgenmaden og opholdets sidste yogasession er det tid til at få pakket, afregnet og sagt farvel, inden vi kører til lufthavnen sidst på eftermiddagen.\nVores dansktalende rejseleder tager med i lufthavnen og er med hele vejen til Kastrup. Flyvetiden fra Colombo til Doha er ca. 4 t. 45 min. Der serveres et gratis måltid inkl. drikkevarer ombord. Efter et kort flyskift i Doha, hvor rejselederen assisterer, tager vi den sidste strækning på ca. 6 timer til Kastrup.\nEfter en kort mellemlanding i Doha hjemkommer vi til Kastrup med Qatar Airways. Der serveres to gratis måltider samt gratis drikkevarer mellem Doha og Kastrup. Flyvetiden fra Doha til Kastrup er ca. 6 timer.\nProgrammet er vejledende. Ved ankomsten til Sri Lanka udleveres det endelige program. Det endelige program tager bl.a. højde for vejret. Indholdsmæssigt vil der ikke være forskel på det vejledende program og det endelige program. Kun rækkefølgen kan være ændret.\nDansk rejseleder hele vejen fra Kastrup til Sri Lanka (hjælper med check-in og flyskift undervejs)\nFly fra Kastrup til Colombo t/r med Qatar Airways\nTransfer fra lufthavnen i Colombo til retrætet t/r\nIndkvartering i eksotiske og komfortable værelser med eget bad og toilet\nVelkomstmøde efterfulgt af rundvisning på retrætet\nVandretur til den lokale landsby\nDaglige yogasessioner med meditation, hatha eller yin yoga og afspænding\n8 yogasessioner af halvanden time med hatha yoga (begynder og let øvet) og afspænding\n6 yogasessioner af halvanden time med yin yoga (begynder og let øvet) og afspænding\nUdflugt til Galle og det historiske Galle Fort samt Koggala Turtle Farm\nSolnedgangsmeditation med bobler\nBBQ-aften på stranden\nMulighed for at tilkøbe udflugt til Yala National Park (Kr. 675,- pr. person), Uda Walawe National Park (Kr. 675,- pr. person) og Mirissa hval- og delfinsafari (Kr. 825,- pr. person)\nYogaen er tilrettelagt, så alle kan være med og udvikle sig. Begyndere kan få en god start, og de øvede vil blive udfordret\nEkstra aktiviteter (massage, udflugter, surfing etc.)\nVideo fra Talalla Retreat\nVærelsestyper på Talalla Retreat\nVi har fire forskellige værelsestyper på Talalla Retreat. Alle værelser ligger i den store tropiske have, men de er vidt forskellige i størrelser og i beliggenhed i forhold til stranden.\nDe billigste værelser er vores hotelværelser i 'The Big House'. Det er gode værelser med eget bad og toilet og udsigt til haven.\nTil de gæster, der gerne vil have mere plads og bedre beliggenhed, har vi vores 'Deluxe Villa', der ligger ud til poolen, eller vores 'Sea View Villa', der ligger med udsigt til stranden.\nFor vores eventyrlystne gæster har vi 'Bamboo Huts' som er store bambushytter med eget bad og toilet beliggende ud til haven tæt på havet.\nRetrætets hovedbygning, 'Big House', ligger tilbagetrukket på grunden og består af 8 standardværelser, alle med king size-seng med myggenet samt badeværelse med bruser i det fri, håndvask og WC.\nVærelserne har åbne sider ud mod haven. Ved sengetid kan der rulles ned, så man er helt privat, men der kan ikke lukkes af for lyden af cikader.\nAlle standardværelser har et stort siddeområde/balkon med to siddepladser og et lille bord - og åben udsigt til den tropiske have. Der er desuden sikkerhedsboks og loftfane.\nDeluxe suite - hvis du er til ekstra komfort (ca. 40 kvm)\nDeluxe suiterne ligger i de smukke villa-lignende bygninger med fire suiter i hver: To i stueetagen og to på 1. sal. Suiterne i stueetagen har aircondition og er lukket til hele vejen rundt, mens suiterne på 1. sal har loftfane og en åben side ud mod balkonen og haven, som dog kan blændes af med rullebambus.\nAlle suiter i denne kategori har desuden king size-seng med myggenet, sikkerhedsboks samt eget badeværelse med WC, håndvask og udendørs bruser.\nSea View Suite - det bedste vi har! (Ca. 40 kvm)\nSea View suiterne ligger kun 50-95 meter fra stranden og er identiske med Deluxe Suiterne i arkitekturen, men her får du udsigt til havet. De ligger i villalignende bygninger med fire suiter i hver. To i stueetagen og to på 1. sal. Suiterne i stueetagen har aircondition og er lukket til hele vejen rundt, mens suiterne på 1. sal har loftfane og en åben side ud mod balkonen og havet.\nAlle suiter i denne kategori har desuden king size-seng med myggenet, sikkerhedsboks, samt eget badeværelse med WC, håndvask og udendørs bruser.\nBambushuse - til den eventyrlystne (ca. 30 kvm)\nDette er noget at det tætteste, du kan komme på naturen; lækre huse med bambusvægge og en åben side (som kan blændes af med rullebambus) ud mod haven og havet. Værelserne ligger 30-100 meter fra stranden, så man kan bogstavelig talt ligge inde i huset og høre havets brusen.\nHusene har terrasse med to siddepladser og et lille bord samt et nydeligt badeværelse med bruser, WC og håndvask. Da selve værelset ikke kan aflåses (på grund af den åbne side), er der et stort aflåseligt klædeskab med sikkerhedsboks. Alle 'bamboo huts' har king size-seng med myggenet samt loftfane.\n01. Yala National Park (Yala) - ca. 132 km\n02. Udawalawe Elephants Park - ca. 78 km\n03. Galle Fort, Galle - ca. 59 km\n04. Bandaranaike International Airport (Colombo) - ca. 193 km\nOm retrætet og yogaen\nTalalla Retreat blev etableret i 2004 af den australske ildsjæl Laurie Rose. Hun havde, som så mange andre, tabt sit hjerte til Sri Lankas spiritualitet, natur og lokalbefolkning - og besluttede sig for sammen med en række gode venner og investorer, at skabe et bæredygtigt retrætested med fokus på yoga.\nTalalla Beach og fiskerlandsby\nValget af beliggenhed faldt på Talalla Beach, en ca. 2 km lang bugt med næsten uberørt sandstrand, kun brudt op af en lille, lokal fiskerlandsby.\nI dag består Talalla Retreat af en stor tropisk have med individuelle, fritliggende huse, en række bambushytter, fire yogasalaer, a la carte restaurant, poolområde, reception og privat badestrand.\nHaven er fyldt med tropiske blomster, smukke palmer og økologiske vækstbede til urter og grønt. Det er helt fantastisk at have en så nydelig anlagt have lige op og ned af den vilde jungle og det brusende hav.\nArkitekturen er i nænsom og respektfuld pagt med naturen. Alle huse er bygget i lokale materialer, og de fleste værelser har en åben side ud mod havet eller haven, så aircondition er helt overflødig.\nMan bor i naturen på godt og ondt - men mest på det gode: Lydene fra havet og det rige dyreliv kommer direkte ind til en, når man ligger der - under sit myggenet i sin store king size-seng - og drømmer. Til gengæld skal man være varsom med at efterlade kiks eller chokolade på værelserne, for selvom aberne er sky, så kan de små banditter fristes.\nDerfor har vi både Deluxe suiter og Sea View suiter uden åbne sider til de gæster, der sætter pris på at kunne lukke værelset helt til.\nTalalla Support Group\nVi skal tilbage til 2004. Byggeriet var knapt begyndt, da hele området blev ramt af tsunamien i julen 2004. Særligt den lille fiskerlandsby blev hårdt ramt. Både huse og fiskerfartøjer var ødelagt, og mange familier havde mistet alt.\nDet fik Laurie Rose til at stifte 'Talalla Support Group', og med hendes hjælp fik gruppen hurtigt indsamlet penge til genopbygning. Der blev bygget to nye medborgerhuse, og mere end 200 familier fik finansiel støtte til genopbygning af deres hjem og nye fiskerfartøjer. Alt dette skete flere måneder før regeringens hjælpepakker nåede frem.\nMange af de nuværende medarbejdere på retrætet boede i landsbyen under tsunamien og var blandt de ramte. Retrætet er i dag fuldt accepteret blandt de lokale indbyggere, som en integreret del af landsbyen.\nLokalt forankret og bæredygtig turisme\nTalalla Retreat har baseret hele sit koncept på bæredygtighed. Dels i forhold til miljøet, naturen og klimaet, men også særligt i forhold til økonomisk bæredygtighed for de lokale.\nFor eksempel indkøbes alle byggematerialer i nærområdet, ligesom man har et princip om, at mindst 10 % af alle fuldtidsansatte medarbejdere skal rekrutteres blandt naboerne i landsbyen.\nDer er desuden investeret i et solcelleanlæg til elektricitet, og i projekteringsfasen blev der arbejdet tæt sammen med arkitekter og biologer, så byggeriet blev udført så skånsomt som muligt for de mange vilde dyrearter og det skrøbelige økosystem.\nAl affald sorteres, mad- og haveaffald genanvendes til foder eller det komposteres og anvendes i den økologiske køkkenhave, hvor der dyrkes forskellige grøntsager og krydderurter.\nDerudover har retrætet valgt ikke at anvende engangsemballage, så alle sugerør er af metal og alle flasker er af glas, der genanvendes via et retursystem.\nHvaler, delfiner, elefanter og leoparder - og masser af fugleliv\nUnder opholdet tilbyder vi tre forskellige tilkøbsture. Den ene går til Uda Walawe National Park, der er kendt for sine store flokke af elefanter. Området strækker sig over 80.000 hektar og er hjemsted for noget af landets rigeste dyreliv, blandt andet en masse fugle, råvildt og sågar krokodiller og leoparder.\nDen anden udflugt går til Yala National Park, der er en af Sri Lankas største naturattraktioner. Parken har også et meget rigt dyreliv og en stor bestand af leoparder, der jævnligt spottes i parken sammen med elefanter, sjakaler, aber og masser af forskellige fugle.\nDen tredje tur går til Mirissa, hvorfra vi sejler ud på havet for at spotte delfiner og hvaler. Vi har valgt at arbejde sammen med 'Raja and the Whales' af den simple grund, at de er den mest ansvarlige lokale operatører i forhold til beskyttelse af marinelivet.\nSri Lanka har så ufattelig meget at byde på, og vi glæder os helt ind i hjertet til at vise alt dette frem for vores gæster.\nHjertelig velkommen til Sri Lanka og Talalla Retreat <3\nKh. Lisbeth og John Tobiesen\nI Hatha yoga arbejder vi med koncentration og balance, hvor musklerne bruges forholdsvis statisk. Stillingerne er klassiske stående yogastillinger, såsom solhilsen, og gennemgås i et roligt tempo.\nMed pauser imellem hver stilling og fokus på at udføre øvelserne sikkert og korrekt, er Hatha yoga velegnet for begyndere.\nVed at smidiggøre bindevævet og åbne leddene igennem forskellige stillinger, kan Yin yoga opløse blokeringer og lindre ryg- og lændesmerter. I stillingerne øges blodgennemstrømningen i kroppen, og på den måde kan ilt, affaldsstoffer og kropsvæsker flyde mere frit og afhjælpe ophobninger og blokeringer.\nNB: Oplysningerne her på siden gælder kun for denne specifikke rejse. Information af generel karakter er samlet under 'Værd at vide'. Du er også velkommen til at ringe til os med dine spørgsmål på 76125251 eller skrive til os via Messenger eller e-mail.\nVed ankomst til lufthavnen i Colombo fremvises gyldigt ETA (Electronic Travel Authorization). Registrering koster USD 35,- og skal ske online via https://eta.gov.lk senest 24 timer før afrejse fra Danmark.\nDer findes ikke så mange hæveautomater i nærheden af retrætet, så vi anbefaler, at du hæver kontanter (rupees) i lufthavnen, inden vi kører mod retrætet.\nVores danske personale (iført Tid til ro-polo) tager imod gruppen indenfor i terminalbygningen, lige når man kommer ud af tolden. Når man først har passeret toldkontrollen, kan man ikke komme tilbage igen. Det er derfor vigtigt, at du har alle dine kufferter og tasker med.\nNår alle gæster er kommet igennem toldkontrollen, går vi samlet ud til vores bus, der kører direkte til retrætet. Køreturen tager ca. fire timer. Vi holder 1-2 pauser undervejs. Ved ankomst til retrætet skal du aflevere dit pas ved tjek ind, og der udleveres værelsesnøgler.\nI følge internationale hotelregler skal værelset være klar fra kl. 15, men retrætet gør alt hvad de kan, for at have værelserne klar når vi ankommer. Hvis det er vigtigt for dig, at dit værelse står klar, når du ankommer, kan du hjemmefra tilkøbe tidlig indtjekning for USD 75,- (DKK 490,-) ved at kontakte vores kontor.\nRestauranten er åben for morgenmad, når vi ankommer. Første inkluderede måltid er aftensmaden på ankomstdagen.\nVi opfordrer vores gæster til at medbringe badesko med tyk bund (eller et par gamle træningssko), hvis man vil ud at bade, da havbunden omkring retrætet kan være stenet.\nSri Lanka er et uland, og de lokale, der arbejder med turisme, er afhængig af drikkepenge. Gør det til en vane at være gavmild. Giv altid lidt. Det er en god idé at have nogle små sedler (100 rupees = 3,7 danske kroner). Giv en skilling til chaufføren, når du har været ude at køre. Læg lidt på værelset til rengøringen. Det behøver ikke være alverden, bare lidt. Det er normalt at give drikkepenge, men det forventes ikke på retrætet, fordi de er vant til turister, der ikke gør det. Men gør det venligst alligevel. Indkomsten er lav, og specielt for de lavtlønnede (rengøringspersonale og chauffører) er drikkepenge med til at få husholdningsbudgettet til at hænge sammen.\nDet er normalt, at man lægger lidt i drikkepenge til rengøringen, hvis man har været tilfreds. Man kan give lidt undervejs, men ellers er 5.000 rupees den sidste dag passende. Har man været på heldagstur vil 1.000 rupees til chaufføren være passende. Når man spiser på restaurant udenfor retrætet, er det normalt at runde op med 8-10%.\nAlle senge er opredt med lagen, to puder pr. person samt et lagen til at dække sig med. Der er ikke dyner som i Danmark. Hvis man ønsker at sove med dyne, skal den medbringes hjemmefra.\nAlle værelser har som minimum to standardsenge eller en dobbeltseng. Derudover kan der i de fleste værelseskategorier redes op til en ekstra gæst. Opredningerne er som regel af ringere kvalitet end standardsengene, til gengæld yder Tid til ro kompensation i form af ekstrasengsrabat - dette fremgår af billet-rejsebeviset. Kontakt vores kontor, hvis du ønsker at booke en opredning.\nSom gæst i et andet land er det vores opgave at tilpasse os de lokale skikke. Eksempelvis betyder tid ikke så meget i Sri Lanka. Tidspunkter er altid cirkatider og tingene er ikke så velorganiserede som i Skandinavien. Lad det ikke blive et irritationsmoment. Tag det som en oplevelse og nyd, at du er på ferie. Det fører som regel ikke noget godt med sig, hvis man begynder at skælde ud eller irettesætte.\nSri Lanka har en ualmindelig venlig og meget smilende lokalbefolkning, men mange af dem taler ikke engelsk, og tingene kan gå meget langsomt. Med lidt tålmodighed og venlighed den anden vej, skal det nok gå.\nInfrastrukturen er generelt god, men selvom Sri Lanka er langt mere moderne end for 20 år siden, så er det stadig et land, hvor infrastrukturen ikke er helt på plads alle steder. Vand og strøm kommer og går, og internettet er langsomt de fleste steder. Vejene er generelt gode, men ofte meget trafikerede.\nPå retrætet er der australsk management og backup-systemer til strøm og vand. Alligevel skal man være indstillet på, at der kan være kortvarige udfald. Især internettet er langsomt og virker kun i restauranten.\nAlle værelser har almindelige håndklæder og badehåndklæder. Der er håndklædeskift efter behov. Du skal blot lægge håndklædet på gulvet eller give personalet besked.\nDer findes en lille butik på retrætet, der sælger det mest nødvendige (myggespray, tandpasta etc.), ellers skal man ud i Talalla landsby, hvor der er en masse småhandlende. Alternativt anbefaler vi den nærmeste større by, Matara, der ligger ca. 30 minutters kørsel fra retrætet. En tuk-tuk koster ca. 1.000 rupees (kr. 37,-) pr. vej.\nDer er gratis drikkevand på værelserne samt i restauranten. Om morgenen er der inkluderet gratis kaffe og te til morgenmaden, resten af dagen kan det købes i restauranten. Det er ikke muligt selv at lave kaffe og te på værelserne.\nDet nærmeste hospital ligger lige rundt om hjørnet, kun ca. 5 min. kørsel fra retrætet. Lægen kommer gerne på sygebesøg.\nSri Lanka har været erklæret malariafri af WHO siden 2016.\nNærmeste apotek ligger i forbindelse med lægeklinikken 5 minutter fra retrætet. Vi kan som regel få lægen til at tage lidt medicin med, når han er på sygebesøg, så vi undgår transporten til apoteket.\nHusk gyldigt pas, der er gyldigt i mindst 6 måneder efter hjemrejse. Passet skal have mindst én blank side. For rejser til Sri Lanka kræves der visum (ETA) for danske statsborgere. Visum (ETA) koster USD 35,- og skal ansøges online via http://www.eta.gov.lk/slvisa/ senest 24 timer før afrejse fra Danmark.\nFor udenlandske statsborgere og personer med fremmedpas kan der gælde andre regler. Den rejsende er selv ansvarlig for pas og visum. Undersøg altid i god tid om visum er påkrævet hos Sri Lankas ambassade, og i givet fald om det skal udstedes inden afrejse eller ved ankomst. Eventuelle udgifter til visering påhviler den rejsende og er rejsebureauet uvedkommende.\nAlt, hvad der købes på retrætet, afregnes i USD. Hvis man ønsker at betale kontant med rupees eller euro er det også muligt. Derudover accepteres VISA, Mastercard og AMEX. Der findes hæveautomater i lufthavnen.\nVi anbefaler, at du i lufthavnen hæver rupees op til kreditkortmaksimum (typisk DKK 1.500), men tilstræber at bruge dit betalingskort/kreditkort mest muligt på rejsen. På den måde har du kontanter på lommen, hvis du i løbet af turen ønsker at handle et sted, hvor kreditkort ikke accepteres - eller hvis strømmen til betalingsterminalen er gået. Skulle du på afrejsedagen have rupees i overskud, kan du betale med disse på retrætet - og toppe op med kreditkort.\nForvent at prisniveauet i Sri Lanka er 40-80 % lavere end i København (Maj 2022).\nRetrætets restaurant er åben for morgenmad fra kl. 07.00-10.00. Fra kl. 10.00-18.00 serveres frokost og snacks a la carte (for egen regning). Restauranten er åben for servering af aftensmad fra kl. 18.00-21.00. I forbindelse med restauranten er der en bar med servering ved poolen. Baren er åben fra kl. 10.00-22.00.\nKøkkenet er lokalt med et internationalt twist og fortrinsvis vegetarisk. Der leveres frisk fisk og fjerkræ hver dag, og retterne er meget velsmagende. Krydderurter og krydderier dyrkes økologisk på stedet. Bemærk, der serveres ikke kød fra firbenede dyr.\nSolen er meget kraftig året rundt - også når det er overskyet, og sandet er så hvidt, at genskæret fra sandet også brænder. Derfor kan man sagtens blive solskoldet af at opholde sig i skyggen. Brug derfor altid et tykt lag solcreme. Gerne faktor 30-50.\nDerudover anbefaler vi, at man medbringer en solhat, der dækker ørerne, ansigtet og nakken. Vi fraråder desuden at solbade i direkte sollys midt på dagen. Vent hellere til efter kl. 16.00.\nVælg et par luftige bomuldsshorts på vandre- og cykelture, helst nogen der ikke sidder for tæt, samt en luftig skjorte eller t-shirt. Tætsiddende sportstøj kan også være en god idé, så længe der er tale om svedtransporterende materiale.\nSåfremt du ønsker specialmad (diabetiker, allergiker, vegetar etc.), skal vi bede dig meddele os det ved rejsebestilling samt igen ved checkin på retrætet, så vil der blive taget højde for det i løbet af opholdet.\nI Sri Lanka anvendes engelske stik (tre flade ben).\nRetrætets swimmingpool er åben året rundt. Ved poolen er der gratis solstole og bruser. Der er badehåndklæder i alle værelser. Håndklæderne skiftes efter behov (se under "Håndklæder"). Pooltemperaturen varierer i løbet af dagen. Typisk er poolen 4-5 grader koldere om morgenen end om aftenen. Poolens max. temperatur ligger på 24-28 grader året rundt.\nRegnsæsonen starter i slutningen af september og fortsætter til midten af december. Den tørre periode ligger fra januar til september, dog med lidt mere regn i april og maj end de øvrige måneder. Der er en god brise det meste af tiden året rundt. Den gør at luften sjældent føles for varm, og at man ikke har brug for aircondition. Myg og flyvende insekter har også svært ved at komme på vingerne på grund af brisen.\nDen gennemsnitlige makstemperatur er 29-31 grader året rundt, og den gennemsnitlige minimumstemperatur er 22-25 grader året rundt. Alle værelser er bygget, så brisen kan komme gennem husene og køle værelserne. Der er åbne lameller med fluenet i dørene, så man både kan lukke lyden af havet og luftens brise ind og skabe en behagelig gennemtræk.\nDer er begrænset mobildækning i Sri Lanka, og roaming kan være meget dyrt. Hvis man har brug for mobiltelefoni, anbefaler vi at man køber et lokalt sim-kort i lufthavnen. Retrætets telefoner kan ikke foretage internationale opkald.\nVi garanterer plads og gennemførelse ved bestilling hjemmefra. Hvis der er tomme sæder i overskud, er der mulighed for at tilmelde sig på stedet efter først-til-mølle-princippet (kontakt rejselederen). Vi har køretøjer fra 6-18 personer, så hvis vi kun har fået fem tilmeldinger hjemmefra, vil det kun være muligt for én ekstra deltager at tilkøbe udflugter under selve opholdet.\nDer er ikke krav om vaccinationer, med mindre du har rejst i et område med gul feber inden indrejse i Sri Lanka. De fleste læger anbefaler vaccination mod hepatitis A, difteri-stivkrampe samt tyfus. Tal med din læge om hvilke vaccinationer, du bør overveje. Tid til ro vejleder ikke omkring vaccination, medicinpas o.l.\nValutaen i Sri Lanka er rupees. 1.000 rupees er ca. kr. 37.\nDer er gratis drikkevand på flaske på værelset. Alternativt kan det købes i restauranten eller tappes gratis fra vandkøleren i restauranten. Vi fraråder at man drikker vandet fra hanen.\nBefolkningen er generelt set økonomisk fattig i Sri Lanka, så der er ingen grund til at udstille sin rigdom eller friste en svag sjæl, så lad hellere kronjuvelerne blive hjemme, og opbevar dine smykker, penge og pas i boksen på værelset.\nNår det er sagt, så er der ikke mange tyverier i landet, og det vil det få fatale økonomiske konsekvenser for hotellets personale, hvis der opstår mistanke om tyveri. Husk at hoteller og restauranter ikke påtager sig ansvaret for værdisager.\nVærelser med åbne sider\nBemærk, at flere værelsestyper har en åben side ud mod havet eller haven. Det betyder i praksis, at værelset ikke kan aflåses. Den åbne side kan dog altid blændes af med rullebambus. Sørg for at dine værdigenstande er låst inde i sikkerhedsboksen, og lad aldrig madvarer stå frit fremme. Selvom aberne er sky, er de lette at friste, hvis der ligger frugt eller kiks på værelset. Eksotisk, ikke? :-)\nIfølge internationale hotelregler skal værelset forlades senest kl. 10.00 sidste feriedøgn. Værelset skal være klargjort til nye gæster senest kl. 15.00. Det endelige tidspunkt for aflevering af værelset i forbindelse med hjemrejsen oplyses af rejselederen. Sker afrejsen sent på dagen, vil der være mulighed for at beholde værelset gratis indtil afrejse, med mindre værelset er reserveret til nye gæster. I så fald vil der være adgang til et fælles værelse, hvor der kan skiftes tøj m.m. inden afgang.\nDer findes gratis trådløs internet i restauranten. Vi anbefaler at begrænse brugen af emails, SMS og mobiltelefoni på retrætet. Hvis der skal foretages nødvendige opkald, henstiller vi til, at man går en tur eller diskret sender en SMS.\nDen yoga, vi dyrker, er fortrinsvis Hatha yoga og Yin yoga for begyndere og let øvede, som derudover tilpasses den enkeltes niveau. Rejsen inkluderer 14 yogasessioner inkl. introduktion, tips, meditationer, afspænding/body scan og refleksion.\nTelefon +94 0412 259 171


Billy Sørensen, skribent på Krigen dag for dag - Side 59 af 59\nAuthor: Billy Sørensen\n1935 – Byen i billeder\n28. marts 1935 - 8:00 19. oktober 2019 - 16:50 Billy Sørensen\tLeave a comment\nAdelgade, set mod Låsbygade og Hyrdestræde. Billede: Kolding Stadsarkiv, ukendt fotograf dateret 28. marts 1935, link\nBemærk at Låsbybanke først etableres senere i 1935, da husene på pladsen, som her ses, bliver nedrevet.\nNyhed: nevøer fandt onkels krigsbilleder\n20. september 1000 - 9:00 20. januar 2020 - 10:36 Billy Sørensen\tLeave a comment\nEn ung mejerist var i februar 1942 førstehånds vidne til en voldsom begivenhed oppe i Vejle, da engelske flyvere bombede et bykvarter i den nordlige del af byen.\nVejle Folkeblad har igennem den unge mejerist to nevøer fået 13 unikke billeder, som deres onkel tog i 1942 efter bomberne var faldet. Billederne viser store ødelæggelser. Mejeristen flyttede senere til Sverige, hvor han boede til hans død, alligevel har billederne fundet vejen tilbage til Vejle.\nLæs hele historien i Vejle Folkeblad\nHvad har du liggende derhjemme? Landet over står arkiverne klar til at modtage, fotografer eller kopier dine gamle historiske dokumenter, genstande eller billeder fra besættelsen.\nBragt den 20. September 2019.\nNyhed: Nyt design på krigen dag for dag\n16. september 1000 - 23:45 18. februar 2020 - 19:51 Billy Sørensen\tLeave a comment\nRedaktionen har valgt og skifte design på hjemmesiden, for at give besøgende en bedre visuel oplevelse og lette læsningen. Vi håber at i vil tage godt imod det nye design.\nSiden krigendagfordag.dk startede live dækningen den 1. sep har hjemmesiden haft mere end 800 besøgende.\nDer er under kilder, lavet en side til digitalisering af kildematerialer fra og om besættelsen, allerede nu kan man læse to boguddrag og se en folder udgivet i 1938 af det civile luftværn; siden opdateres løbende når nye kilder digitaliseres.\nKom til byvandring – juli og august 2020\n28. juni 1000 - 14:00 8. september 2020 - 10:45 Billy Sørensen\tLeave a comment\nBind snørebåndene og tag med på en spændende historisk byvandring, hvor du vil høre om og blive klogere på Koldings historie i 1939-40, dengang lige før og efter at Danmarks blev besat at tyske soldater.\nNyere posts 1 … 58 59\naugust 1940 (11)\njuli 1940 (52)\nfebruar 1940 (53)\njanuar 1940 (43)\njuni 1000 (1)\nAfskrevne kilder (167)\nBorgmesterkontorets arkiv (2)\nHoldnings tilkendegivelser (19)\nLyd, musik og video (8)\nHele Danmark (138)\nHverdagen i Kolding (343)\nKoldings omegn (125)\nKrigen ude i Verden (87)


Senator Diane Feinstein beskæftigede kinesisk spion som personlig driver i 20 år\nIndsendt af: KPIX San Francisco August 7, 2018\nSenator Diane Feinstein (D-CA) var et mangeårigt medlem af den trilaterale kommission og en fuldstændig insider og globalist. Zbigniew Brzezinski, medstifter af Kommissionen sammen med David Rockefeller, var ansvarlig for at bringe Kina tilbage til verdensscenen i 1976 og derefter genopbygge det til det teknokrati, som det er i dag. Hendes mand er blevet fabelagtig velhavende på grund af disse forbindelser. Kunne Feinstein være uvidende om dette? Ikke en chance. Fordi denne baggrundshistorie ikke er almindeligt kendt, savner radiokommentatorer som Mark Levin fuldstændig alvoret i situationen. ⁃ TN Editor\nNye detaljer dukkede op onsdag om, hvordan en mol for regeringen i det kommunistiske Kina formåede at blive ved senator Dianne Feinsteins side i næsten 20 år.\nDet skete for fem år siden, men yderligere oplysninger dukker bare op om, hvordan Bay Area-senatorens kontor blev infiltreret af en kinesisk spion.\nBugtområdet er et arnested for russisk og kinesisk spionage. Sent sidste år, feds lukker det russiske konsulat i San Francisco.\nDu kan huske det den tykke sorte røg, der bølger fra bygningen før russiske diplomater overgav det til myndighederne, formodentlig produceret ved at brænde dokumenter.\nNu er alle øjne rettet mod kinesisk efterretningstjeneste i Bay Area efter webstedet Politico rapporterede i sidste uge at en medarbejder for senator Feinstein viste sig at være en kinesisk spion, der rapporterede tilbage til regeringsembedsmændene om lokal politik.\nOnsdag afslørede San Francisco Chronicle yderligere detaljer i en søjle skrevet af journalister Phil Matier og Andy Ross.\nSøjlen afslørede, at den kinesiske spion var Feinsteins chauffør, der også fungerede som en griffel på sit kontor i Bay Area og var en forbindelse til det asiatisk-amerikanske samfund.\nHan deltog endda på kinesiske konsulatfunktioner for senatoren.\nFeinstein - der var formand for senats efterretningskomité på det tidspunkt - blev angiveligt dødsfaldet, da FBI fortalte hende, at hun ville blive infiltreret.\nEfterforskere konkluderede angiveligt, at føreren ikke havde lækket noget stof, og Feinstein tvang ham til at gå på pension.\nDen tidligere FBI-agent og KPIX 5 sikkerhedsanalytiker Jeff Harp sagde, at han ikke var overrasket.\n”Tænk på Diane Feinstein, og hvad hun havde adgang til,” sagde Harp. ”Den ene, hun havde adgang til det kinesiske samfund her i San Francisco; stor politisk indflydelse. To, korriger mig, hvis jeg tager fejl, Dianne Feinstein har stadig meget tætte bånd til efterretningskomiteerne der i Washington, DC ”\nHarpe kørte mod spionage for FBI i Bay Area. Han sagde ud over traditionelle politiske intel og diplomatiske hemmeligheder er Bay Area spioner ofte fokuseret på ting som F&U, teknologi og forretningshemmeligheder.\n”De har også en interesse i økonomien her. Hvordan man får politisk indflydelse her, ”sagde Harp. ”Hvad der udvikles i Silicon Valley, der har teknologi til dobbelt anvendelse. Alt dette er bundet til Bugtområdet. ”\nDiane Feinsteins dybe forhold til Kina\nFlorida fraskriver først førerkravet for ...\nDet er trods alt en lille verden: Kinesisk indflydelse i Amerika - Globalistiske nyheder | #Globalist\nDecember 27, 2020 2: 01 am\n[...] Især beskæftigede demokratiske senator Dianne Feinstein en chauffør, der var en kinesisk spion i 20 år. […]\nDet er trods alt en lille verden: Kinesisk indflydelse i Amerika - Investors Diurnal Finance Magazine\nDecember 27, 2020 2: 35 am


CPHPIXW21 - The Trouble with Nature - Grand Teatret\nCPHPIXW21 – The Trouble with Nature\nEn oplysningsmand rejser til de franske alper for at søge inspiration, men indser i stedet, at han hader naturen. En roadmovie fra det 18. århundrede. Frankrig, år 1769. Filosoffen Edmund Burke flygter fra sit hjem i London for at drage på en ekspedition gennem Alperne. Hans formål: at beskrive det sublime. Men de naturskønne omgivelser er slet ikke så nemme at indkapsle, for myrerne bidder og skoene gnaver. Der er noget urkomisk over filmens dekadente adelsmand, når han stavrer omkring i bjergene iført pudder og paryk, opsat på at hævne sig over det forræderiske landskab. Og samtidig gemmer instruktør Illum Jacobis majestætiske billeder på en subtil kritik af det moderne menneske og vores evindelige trang til at kontrollere verden omkring os.\nCPHPIXW21 - The Trouble with Nature


7 råd: Kom mobning til livs - Lederweb\n5 min. 4.439 15-12-2017\nIfølge en undersøgelse fra Videnscenter for Arbejdsmiljø har hver 12. medarbejder inden for det seneste år været udsat for mobning på deres arbejde. Organisationspsykologisk konsulent hos AS3 Transition, Morten Gade Jensen, fortæller, at mobning kommer til udtryk på forskellige måder:\n"Hvis man er på en arbejdsplads med et udfordret psykisk arbejdsmiljø, der er præget af usikkerhed, vil små ting, som at ens normale kop er væk, eller at man ikke blev inviteret med til en fødselsdag eller andre sociale arrangementer, kunne opleves som mobning," siger han.\n"Men hvis den enkelte medarbejder føler sig groft chikaneret, er det mobning," forklarer Morten Gade Jensen, som henviser til Arbejdstilsynets definition. Den lyder:\nDet er mobning, når en eller flere personer regelmæssigt og over længere tid - eller gentagne gange på grov vis - udsætter en eller flere andre personer for krænkende handlinger, som vedkommende opfatter som sårende eller nedværdigende. De krænkende handlinger bliver dog først til mobning, når de personer, som de rettes mod, ikke er i stand til at forsvare sig effektivt imod dem.\nMobning og chikane kan deles op i direkte og indirekte mobning. Den direkte mobning er lettest at opdage, da den ofte giver sig udtryk som en verbal og tydelig konflikt.\nDen direkte mobning kan være en samtale, der udvikler sig til en konflikt, hvor den ene part bliver krænket. Konflikter kan være meget synlige, fordi medarbejderne til tider råber og skriger af hinanden. Denne type konflikt er som regel til at have med at gøre, da den er synlig. Dermed kan du foretage de nødvendige handlinger for at løse situationen.\nDet er imidlertid noget sværere at se indirekte mobning. Det kan eksempelvis være den non-verbale mobning, hvor mobbeofferet bliver ignoreret. Det kan også være i situationer, hvor kritik forbliver usagt og holdt nede med ironi eller sarkasme. Blandt andet er de sociale medier en kendt platform for mobning blandt medarbejdere.\nMorten Gade Jensen giver her syv råd til dig, der vil mobningen til livs:\nMobning er ofte et udtryk for, at der er noget galt med arbejdsmiljøet. For at forebygge mobbesituationer skal arbejdspladsen løbende arbejde med at optimere arbejdsmiljøet. Han opfordrer desuden til, at alle er med og arbejder sammen om et godt arbejdsmiljø: ”Uanset hvor omfattende en indsats, I ønsker på arbejdspladsen, er det afgørende, at alle er med og tager ansvar for at gennemføre aktiviteterne.”\nGør forandringer meningsfulde\nForandringer kan give anledning til mobning, fordi de medfører usikkerhed. Forandringer kan fx være organisatoriske ændringer, mange nye medarbejdere eller implementering af nye systemer i en i forvejen travl hverdag.\nForandringerne skal give mening for hver enkelt medarbejder, der bliver påvirket af ændringen. Derfor er det nødvendigt, at du grundigt overvejer grundlaget for forandringerne. Det reducerer risikoen for mobning.\nLæs mere om usikkerhed ved forandringer, og hvordan du bedst tager hånd om den i denne artikel: Håndtér modstand med forandringscirklen\nLav en mobbepolitik\nTag eksempelvis udgangspunkt i Videnscenter for Arbejdsmiljøs ni anbefalinger til indholdet af en mobbepolitik:\nLæs mere om anbefalingerne på Videnscenter for Arbejdsmiljøs hjemmeside her: Videnscenter for Arbejdsmiljø\nKonfliktmobning og sexchikane\nIfølge Morten Gade Jensen findes der flere forskellige typer af mobning inden for psykologien, hvor konfliktmobning og sexchikane er blandt de mest udbredte på arbejdspladser. Fælles for begge typer af mobning er, at de begynder i det små og vokser sig større og større derfra. Det bliver dog kun til egentlig mobning, hvis mobbeofferet ikke har mulighed for, eller ikke formår, at standse mobningen af egen kraft.\nDet er vigtigt, at du har et godt kendskab til alle dine medarbejdere, så du løbende kan justere arbejdsopgaverne til den enkelte. Desuden skal der være stort fokus på kerneopgaverne, så medarbejderne oplever mening i deres arbejde. Med et indgående kendskab til dine medarbejdere vil det også være lettere at stoppe konflikter i opløbet, før de vokser sig store og bliver til chikane.\nKritik er ofte fagligt funderet og kan bidrage til at sikre trivslen og rumme værdifuld viden for organisationen, der gør det muligt at skabe bedre problemløsning i fremtiden.\nLæs mere i artiklen: 7 råd når du får kritik\n"Det kan være en tilfældig person, som bliver udsat for negative handlinger fra en eller flere kolleger på arbejdspladsen, hvor mobbeofferet er uskyldigt i sammenhængen," siger han og fortæller, at nye medarbejdere oftest er dem, der oplever mobning.\nTag hånd om nye\nNye medarbejdere kan godt påvirke arbejdsmiljøet. De nuværende medarbejdere kan føle utryghed i forhold til den nye, som måske virker stærkere end dem selv og derfor kan ses som en trussel. Nye medarbejdere kan også være usikre på deres egen faglighed og ende nederst i et uudtalt hierarki, hvorfra det kan være ganske svært at komme op igen. Begge situationer kan give anledning til chikane og konflikter. Derfor skal du tage hånd om de nye og forpligte dine medarbejdere på også at gøre det.\nUdvid kompetencer i konflikthåndtering\nFor at du kan gribe ind i konflikter, kan det være nødvendigt med efteruddannelse og viden om, hvordan du tackler konflikter. Der findes mange kurser i ledelse og konflikthåndtering, som kan være meget værdifulde.\nSyv råd om mobning:\nHer er tre artikler fra Lederweb om konflikter og konflikthåndtering:\nHar du brug for mere viden, kan du læse flere artikler om hvordan du håndterer mobning på AS3's faglige blog.\nFind flere artikler og værktøjer om konflikthåndtering her: Lederweb.dk


Den rette støtte | Information\nI dagens avis langer Producentforeningens direktør, Klaus Hansen, hårdt ud efter Det Danske Filminstitut og især dets direktør, Henrik Bo Nielsen. Producentforeningen repræsenterer de kommercielle filmproducenter, og de er i forlængelse af det seneste filmforlig utilfredse med ikke at være inviteret med til et afgørende møde på Filminstituttet, hvor den endelige filmstøtte blev fordelt. Ligesom de er utilfredse med, at deres film, der falder ind under markedsordningen, ikke modtager lige så meget støtte som de kunstneriske film fra konsulentordningen.\nKritikken af Henrik Bo Nielsen er fejlplaceret. Han har om nogen stået for dialog med filmbranchens forskellige parter, der alle i en langvarig proces har haft mulighed for at påvirke den endelige fordeling af filmstøtten. At dialogen på et tidspunkt ophører, og at der må træffes en endelig beslutning, er netop Filminstituttets opgave. At Producentforeningen ikke er så begejstret skyldes især, at det forrige filmforlig i så høj grad var et forlig på de kommercielle aktørers betingelser. Det er i den sammenhæng nødvendigt at minde om, hvad kunststøtte først og fremmest går ud på. Og det er at sørge for at støtte de værker, der har kunstnerisk værdi, og som ikke kan klare sig på markedsbetingelser. Kunstneriske film har brug for flere penge end kommercielle film, der i højere grad kan klare sig selv. Film er dyre at producere, og filmstøtten skal tilgodese alle typer film, men det er en kendsgerning, at de film, hvor der har fundet spændende eksperimenter sted, de film, der har skabt opmærksom og gjort en forskel i udlandet, de film, der er løbet med priser og anerkendelse, og de film, der har hjulpet danske instruktører med at komme videre ud i verden alle er lavet på konsulentordningen. Derfor er det også naturligt, at den ordning får den største andel af støttekronerne.\nAt sikre kvaliteten af dansk film og at opretholde den rette balance mellem de forskellige støtteordninger er vanskelig. Det kræver, sådan som det har vist sig efter filmforliget, et stærkt Filminstitut, der i tæt dialog med hele branchen kan og tør agere uafhængigt.


Le Rayon Vert i La Ciotat til Bedste Pris-garanti | Agoda.com\nLe Rayon Vert24 Rue Gueymard, La Ciotat Centrum, La Ciotat, Frankrig, 13600 - Se på kortFantastisk8,9Baseret på141anmeldelserLe Rayon VertSe flere billeder"Lovely warm weclome and hospitality throughout. Large room..."ScottUnited KingdomLobbySe flere billederSe alle 50 billeder9,2 Fremragende placeringSe på kort9,2Beliggenhed\nSe billederStandard Dobbeltværelse (Standard Double Room...30 m².2 enkeltsenge eller 1 king-...Indtast datoer for at se priserSe billederBasic Dobbeltværelse (Basic Double Room)15 m².1 dobbeltsengIndtast datoer for at se priserSe billederSuperior Dobbeltværelse (Superior Double Room...35 m².2 enkeltsenge og 1 Super ki...Indtast datoer for at se priserSe billederStort Dobbeltværelse (Large Double Room)35 m².2 enkeltsenge og 1 dobbelts...Indtast datoer for at se priserSe billederSuperior Dobbeltværelse (Superior Double Room...Indtast datoer for at se priserSe billederStandard Dobbeltværelse (Standard Double Room...Indtast datoer for at se priserSe billederSuperior Dobbeltværelse (Superior Double Room...Indtast datoer for at se priser\nMere om Le Rayon VertEn oversigtMed en praktisk beliggenhed i La Ciotat er Le Rayon Vert et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Nyd et væld af uforlignelige servicetilbud og bekvemmeligheder på dette hotel i La Ciotat. For gæsternes velbefindende tilbyder hotellet gratis trådløst internet på alle værelser. Atmosfæren på Le Rayon Vert afspejles på hvert eneste værelse. opvarmning, opvækningsservice, skrivebord, lydisolering, vækkeur er blot nogle af de faciliteter der kan findes på ejendommen. Hotellets have giver dig idéelle muligheder for at slappe af efter en travl dag. Oplev en engageret og professionel service samt det brede udvalg af bekvemmeligheder på Le Rayon Vert.Vis mereHvad de tilbyderInternetadganggratis Wi-Fi på alle værelser Services og bekvemmelighederrygeområde Adgangkæledyr tilladt Talte sprogengelskitalienskkroatiskVis mindrePolitikkerEkstra senge afhænger af det værelse, du vælger. Se venligst det enkelte værelses maksimale belægning for flere oplysninger.Ved reservation af mere end 5 værelser, kan andre vilkår og yderligere tillæg gælde.Vis mere


Lænestole – for alle | My new WordPress installation\nLænestole – for alle\nby Juul-svane.dk | Dec 15, 2020 | andre | 0 comments\nDer findes næsten lige så mange forskellige lænestole, som der findes mennesker i verden. De kan fås både store, små, læder, stof, med fodstøtte og med øreklapper – og så findes der den helt rette til dig. Om du så er til den skøre, pangfarvede lænestol i dit kulørte hjem, eller mere til de klassiske sort/hvid. Der er ingen tvivl om, at du også vil kunne finde noget der falder i din smag.\nDet alsidige møbel\nEn lænestol er med til at gøre en stue endnu mere hyggelig og afslappende. Samtidigt kan den gøre enhver New Yorker-lejlighed endnu mere glamourøs. Det er dét der gør den så alsidig. Den skaber simpelthen sammenhæng i dit hjem. Der er ingen regler for sammensætning af dit hjems interiør, med din splinternye lænestol. Den bløde flyder, den enkle, stramme læderlænestol eller den gammeldags 1950’er-lænestol. Alt kan mixes og blandes i farver, størrelser og materialer. Kun fantasien sætter grænser for, hvordan den skal kunne passe ind!\nNormalt, når man skal ud at vælge lænestol, findes der to varianter: i læder/kunstlæder eller i stof.\nBegge slags har hver sin fordel. Stoflænestole udstråler ofte ”hygge”, og hælder klart til den ”bløde” ende af komfortskalaen. Samtidigt passer den perfekt ind i alle slags hjem. Fra børnefamilie til bedsteforældrenes strikke/tv-stol. Læderlænestolen har i høj grad også sin egen charme. Den er utroligt nem at holde ren, lækker at røre ved og pynter, igen, fænomenalt til alle slags interiør.\nDet kan godt virke lidt uoverskueligt at skulle vælge mellem det store sortiment, der nu er på nettet. Men én ting er sikkert. Komfort er yderst vigtig for valget af din nye lænestol. Komfort er selvfølgelig individuel, og af den grund, findes der også justérbare lænestole. Så kan du selv vælge hvor langt nede du vil ligge, og dette er klart en fordel, hvis du er til en god, gammeldags ”morfar”. Til de justérbare lænestole, medfølger gerne en fodskammel, som skaber den ultimative komfortoplevelse. Disse lænestole har også indbygget recliner-funktion, så du nemt kan komme op og sidde igen. Til sidst, kan man også få en justérbar fodstøtte, så du kan ligge fladt, med benene oppe. Alle muligheder er åbne, så mon ikke du kan finde den perfekte lænestol til DIT hjem.\nGode idéer til en ny hobby\nFind møbler der passer til dit hjem\nDerfor skal du altid huske at få renset dine tagrender


Internet Arkiv - Joaniser Horst\naug302016 by joanIngen kommentarer\nI dag er det vigtigt for mennesker at have god internetforbindelse\nI dagens moderne verden er snart alle mennesker afhængige en god internetforbindelse til deres studie og arbejde. Uanset om man er en person, der bor i storbyen eller midt ude på landet, så er det i dag ret svært at komme uden om internettet og dens nytte i vores daglige hverdag. Læs videre “I dag er det vigtigt for mennesker at have god internetforbindelse” →\nmaj172016 by joanIngen kommentarer\nFå fat i et billigt webhotel til din hjemmeside\nNår man skal oprette en hjemmeside, så er man også nødt til at have sig et webhotel, da det er krævet, for at man har en plads på nettet til sin hjemmeside. Læs videre “Få fat i et billigt webhotel til din hjemmeside” →\napr12016 by joanIngen kommentarer\nKøb domænenavn og sæt fut i din forretning\nNu til dags kan du ikke drive en virksomhed uden en ordentlig hjemmeside. Det ses i hvert fald meget sjældent. Med en hjemmeside har du nemlig enkelt og let mulighed for at skabe eksponering omkring dine varer og passion, og det kan sikre din virksomhed fremgang og velstand. Læs videre “Køb domænenavn og sæt fut i din forretning” →


Lej vanddispensere til firmaet ► coffee perfect\n– så enkelt, så sundt, så elegant!\nBilligere end flasker\nHøj tappe- og køleydelse\nOpkvikkende & sundt\nKlaverlak og LED-belysning\nvanddispensere fra coffee perfect.\nOpnå nydelse med 3 skridt:\nAftal en rådgivningssamtale\nSammen finder vi det apparat, der er den bedste løsning for dig\nVanddispensere til virksomheder - din uendelige kilde til tilfredse kunder og vitale medarbejdere\nDe, der drikker meget vand, er mere koncentrerede, de kan yde mere og har et bedre humør. Moderne vanddispensere med fast vandtilslutning leverer lækkert vand til enhver smag, og fremmer således en sund drikkeadfærd på kontoret. Både med og uden kulsyre, kølet og ikke kølet – takket være vanddispenseren til virksomheder, er denne lækre opfriskning ikke længere væk end et tryk på knappen. Og det bedste er: På lang sigt er vanddispensere med sikkerhed den billigste, mest praktiske og hygiejniske drikkevareløsning.\nEVanddispensere, der kan lejes\nVores vanddispensere er specielt udviklet til at opfylde de høje krav og særlige udfordringer, der hersker inden for forretningsverdenen. Fordelene ved en vanddispenser til firmaer og virksomheder er nærliggende: Takket være tidsløst design, fast vandtilslutning, moderne filter- og vandbehandlingsteknik samt omfattende support, nyder du glas efter glas en kilde til ren opfriskning, der aldrig tørrer ud.\nOg det bedste er: Beslut selv, om du ønsker at købe eller leje din vanddispenser til kontoret. Ekstramoduler og underskabe samt en optionel serviceaftale skaber en opfriskningskilde ud af enhver vanddispenser.


Æggesnurrer - lav gyldne æg ved at snurre dem! CoolStuff.dk\nFamiliens yngste synes, at blommen er "mega ulækker!", farmor spiser ikke æggehviden, og du, der står for madlavningen, kan slet ikke fordrage kogte æg. Gør det om, gør det rigtigt – snur ægget med vores æggesnurrer inden tilberedningen, og overrask alle med et lækkert gyldent indhold.\nSpænd ægget fast i den robuste plastbeholder, sving snoren, indtil den er snoet helt ind, og træk derefter så hårdt som muligt i håndtaget, så snoren snor sig ud igen. Resultatet? Et lækkert gyldent æg, som alle vil spise.\nFakta om Æggesnurrer\nGør æg gyldne på få sekunder\nLæg det rå æg i, og snur rundt med håndtaget\nProcessen tager 15-20 sekunder\nBlommen og æggehviden blandes inden i skallen\nFremstillet i robust plast (snoren er fremstillet i slidstærkt tekstil)\nStørrelse: 63 x 9 x 11 cm (med udstrakt snor)\nOgaå kendt som "Golden goose egg scrambler"\nÆggesnurrer - lav gyldne æg\nMed vores æggesnurrer blandes æggehviden og blommen, så du får et gyldent æg! Endelig bliver det lige så sjovt at spise æggene, som det er at pille og male dem. Og smagen er guld værd!\nSuper ide, elendig kvalitet\nskrevet 18/04-2016 af Carsten\nSuper ide, elendig kvalitet Første gang jeg benyttede "Æggesnurrer - lav gyldne æg", da knækkede det ene håndtag og gangen efter det andet håndtag. Den kan kun tage små æg, men bortset fra det, da er det super sjovt /Carsten[...]


Holiday home Kirsebærstien Vig III i Vig til Bedste Pris-garanti | Agoda.com\nMere om Holiday home Kirsebærstien Vig III\nMed en praktisk beliggenhed i Vig er Holiday home Kirsebærstien Vig III et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nHoliday home Kirsebærstien Vig III tilbyder fremragende service og et bredt udvalg af bekvemmeligheder og forpligter sig til at sikre sine gæster et så behageligt ophold som muligt. Hotellet tilbyder sine gæster adgang til et stort udvalg af servicetilbud, som grillfaciliteter.\nAlle hotellets værelser er indrettede med betænksomme bekvemmeligheder som garanti for uforlignelig komfort. Uanset om du er fitnessentusiast eller blot ønsker at slappe af efter en lang dag, har du mulighed for at nyde fritidsfaciliteter i topklasse, som boblebad, sauna, pool/billard, bordtennis. Holiday home Kirsebærstien Vig III er det eneste sted, du behøver, når du søger kvalitetsindkvartering i Vig.


Jul fra A til Å | Vi Unge\nJul fra A til Å\nVi har samlet en masse dejlige ting ved julen fra A til Å.\nFredag, 23. december 2011 - 9:23\nAf Katrine Lund / Foto: Shutterstock\nJulen er SÅ tæt på, og der er virkelig mange fede ting ved julen. Vi har lavet en liste fra A til Å med de skønneste ting ved julen.\nJulen står på masser af lækker julemad, som and, flæskesteg, medister, brunkartofler og så videre. MUMS!\nVaniljekranse, brunkager, jødekager og pebernødder er bare nogle af de lækre småkager, som vi forbinder med julen. Det er hyggeligt selv at bage dem med familien. Prøv for eksempel opskriften på vaniljekranse her!\nVi hører kun julemusik en måned om året, så man bliver aldrig træt af at høre de gode gamle klassikere igen og igen. Vi har samlet en bunke gode julesange til dig her, så du kan komme i julehumør.\nDisneys Juleshow er virkelig en hyggelig juletradition, og det skal altså bare ses hver eneste år på DR1 juleaften. Man bliver jo aldrig træt af Bambi, Rip, Rap og Rup og alle de andre.\nVil du gerne have en elegant jul, så tjek disse seje tips ud til smukke julenegle og se her, hvordan du får en fin hestehale.\nI julen forkæler vi dem, vi holder af med dejlige julegaver, men du skal også huske at forkæle dig selv. Læs hvordan, du kan gøre her!\nHyg dig med familien eller veninderne og lav din egne julegodter. Her er en opskrift på lækker julekonfekt, og så kan du også prøve vores lækre opskrifter på tv-guf og karamel-guf.\nJulen er da ligmed hygge. Der er dømt afslapning med kakao og julefilm, og så kan du tilbringe en masse hyggelige timer med dine veninder og din familie.\nMon ikke iPhones og iPads er noget af det øverste på manges ønskelister i år? Hvis du allerede har en iPhone, kan du se her, hvordan du bliver sund med den!\nSelv om du ikke længere tror på julemanden, så er det da en ret hyggelige tradition med ham den gamle. Og hvis du har små-søskende, kan du jo lege med på idéen om at han findes og putte en lille ting i deres julesok.\nStearinlys, kalenderlys og adventskranse hører til julen. Og det er da også både romantisk og hyggeligt at have stearinlys tændt, når det er koldt og mørkt udenfor!\nDrømmer du om et julekys, så få fat i en mistelten, stil dig under den, og håb på at drømmeprisen kommer og kysser dig. Hvis du synes, det lyder lidt for usandsynligt, kan du jo drømme dig til det, imens du hører Justin Biebers julesang, "Under the Mistletoe".\nNisserne kommer frem og laver drillerier i julen, men de hjælper også julemanden med at komme ud med alle hans gaver. En helt speciel nisse, som vi allesammen kender, er Pyrus, og du kan finde ud af, om du er Pyrus-ekspert her!\nJulen byder på masser af overraskelser i form af dejlige julegaver, og her kan du se, hvad vi håber, der ligger under træet til os.\nDer skal købes masser af pakker til familien, veninderne og så videre, og det kan altså godt være en ret dyr fornøjelse, derfor har vi lavet nogle billige gaveidéer, som du selv kan lave.\nDe kolde vinteraftener kan blandt andet bruges på at spille spil og quizze. Prøv også nogle af alle vores sjove tests, og bliv klogere på dig selv.\nRisengrød forbindes med jul og julemanden, og det er vi da ikke helt så kede af, for det er nu lækkert at smæske sig i det hele december. Og hvis der er noget tilbage, kan du jo nyde en lækker ris ala mande!\nDer er bare noget ekstra hyggeligt over julen, når den er hvid!\nEr der noget smukkere end et flot grantræ pyntet med lys og julekugler med de lækreste pakker forneden?\nVarmt vintertøj er dejligt, og her har vi samlet en bunke varme vinter-accessories til dig.\nBrug nogle af juledagene på at hygge med dine veninder. Vi har samlet nogle idéer til, hvad I kan lave her!\nKært barn har mange navne, og det har julen og julemanden også. Julemanden kaldes blandt andet for Santa Claus, Father Christmas, Jultomten, Julenissen, Babbo Natale og Weihnachtsmann. Få masser af tips til julen lige her!\nVi har masser af lækre tips til, hvordan du får en yndig jul. Læs for eksempel Ha' en smuk jul og Få bløde fødder til jul.\nVi spiser mange usunde sager i julen, så husk at få dyrket lidt motion. Du kan for eksempel tage til zumba, eller en anden form for dans, som helt sikkert gør dig glad og giver dig masser af energi. Se også her, hvordan du kan dyrke motion derhjemme.\nPak dine gaver smukt ind i fine æsker. Du kan selv folde og male nogle. På den måde bliver gaven ekstra personlig!\nDu har sikkert rigtig mange ønsker, men det kan godt være svært at finde ud af, hvad man skal give andre. Her er nogle idéer til, hvad du kan give ham den søde.\nDu skal sikkert helt sikkert også til julefrokost, og her bydes der ofte på fisk som sild, ål, fiskefilet, rejer og meget mere.


AUDREYS VERDEN – En ny ungdomsbog af Sophie Kinsella | LOVEBOOKS\nSophie Kinsella er en sand stjerneforfatter. Hun blev verdenskendt, da hun skrev En shopaholics hemmelige drømmeverden, som er det første bind i Shopaholic-serien, der handler om den uheldige, elskelige og dankortsbrændende Rebecca Bloomwood. Sidste år udkom den 7. bog i serien, Shopaholic stiler mod stjernerne, der følger den britiske supershopper på eventyr i Hollywood.\nNu kan Kinsella-fans glæde sig til en helt ny bog af den britiske forfatter. D. 17. august udkommer Audreys verden, som er Sophie Kinsellas første ungdomsbog. Bogen henvender sig til et yngre publikum end Shopaholic-serien, men den er fyldt med den humor og varme, som Kinsella er kendt for.\nVi glæder os helt vildt til en ny Kinsella-bog i en helt ny genre! Glæder du dig også?\n2 svar til “AUDREYS VERDEN – En ny ungdomsbog af Sophie Kinsella”\n28. maj 2015 kl. 15:03\nJeg kan slet slet ikke vente! Jeg elsker Kinsella, historien lyder virkelig god, og så er jeg allerede faldet pladask for Audrey!\nFantastisk! Vi glæder os også helt vildt til mere Kinsella!


Fragt fra USA til Danmark med ShopUSA - Vi sender dine pakker fra USA\nHome / Fragt / Fragt fra USA til Danmark\nSend din pakke fra USA til Danmark med ShopUSA\nNår det kommer til fragt af pakker fra USA til Danmark, er der nogle ting du skal være opmærksom på.\nHos ShopUSA kan vi hjælpe dig til, nemt og lige til, at du får fragt fra USA hjem til dig i Danmark, uden bekymringer.\nHvis du har en virksomhed, der skal have fragtet en eller flere pakker fra USA, kan du kigge nederst på denne side, hvor vi kan hjælpe dig i gang med dit amerikanske eventyr.\nHvis du bare shopper i USA, så kan ShopUSA hjælpe dig med din forsendelse, told og moms. Så behøver du ikke gøre det.\nTold og moms: Når du shopper i USA skal du være opmærksom på, at du skal betale told og moms. Det kan vi klare for dig, hvis du ønsker det. Så sparer du også 160 kroner i importgebyr, som andre fragtselskaber kræver.\nFragt med ShopUSA, så skal du bare shoppe!\nFå din pakke fra USA til Danmark!\nVi kan fragte alt fra små pakker med eksempelvis makeup og høretelefoner, til paller fyldt med reservedele til bilen, sofaer, køkkeninteriør, biler og motorcykler og meget mere fra USA til dig i Danmark.\nHos ShopUSA kan du købe alt og få din forsendelse til Danmark, så længe det er lovligt at sende til Danmark. Der er nærmest ingen grænser på vægt og størrelse.\nNår du har fået besked om at dine pakker er kommet frem til din amerikanske adresse, kan du herfra vælge at få pakket dine varer sammen i så få pakker som muligt.\nDu kan også vælge om vi skal pakke i en mindre kasse, eller om vi skal pakke det, så det er bedre sikret i transporten. Dette kan være en god ide, hvis du skal have fragtet skrøbelige pakker.\nPriser på fragt fra USA til Danmark\nNår dine varer er i terminalen i Pennsylvania kan du, ud fra størrelse og vægt på pakken, vælge den fragtform der passer til dine behov:\nVi har alt fra Ekspreslevering til Skibsfragt, hvis du fragter større varer hjem fra USA.\nExpress – UPS (2-3 dage)\nExpress-forsendelser håndteres UPS Express. Transittiden er kun 2-3 dage. Opretter du eksempelvis en express-forsendelse tirsdag, er den leveret på din addresse senest fredag.\nFlyfragt – SAS Cargo, GLS og Autobude (5-6 dage)\nContainerfragt – Mærsk, GLS og Autobude (5-7 uger)\nStykgods – Prepay, dvs. ShopUSA afregner dig for told og moms sammen med din forsendelse. Du undgår dermed at betale et importgebyr og kender dine samlede omkostninger på forhånd.\nDu kan beregne din fragtpris og se mulighederne for de forskellige fragtformer, lige her\nTold og moms skal betales for pakker fra USA. Enten kan du lade os stå for det, og slippe for at stå med det selv. Du kan også selv afregne med toldmyndighederne.\nEr din virksomhed ikke importregistreret, kan vi fortsat importere forsendelser fra USA på dine vegne, og du betaler så din told og moms sammen med din fragt til ShopUSA, inden vi sender varerne fra USA.\nStil krav til forhandleren – Det er din pakke fra USA\nNår du skal have en forsendelse fra USA til Danmark, skal du huske at stille krav til din forhandler. Det er helt ok at spørge ind til om din pakke er pakket forsvarligt til transport. Du kan altid skrive eller ringe til vores support, hvis du har spørgsmål i forhold til din fragt fra USA til Danmark, og dine varer.\nSKAL DU HAVE FRAGTET PALLER OG STØRRE FORSENDELSER? KONTAKT OS VENLIGST, SÅ VI KAN FINDE DEN RIGTIGE LØSNING\nForsendelse USA til DanmarkFragtFragtformerpakkeshoppingUSA